hotchpotch/miracl-hf-unified huggingface dataset:
เจฟฟรีย์ กิโตเมอร์
เจฟฟรีย์ กิโตเมอร์ () เกิดวันที่ 11 กุมภาพันธ์ ค.ศ. 1946 ที่เวสท์ปาล์มบีช รัฐฟลอริดา เป็นทั้งนักเขียน, นักพูดอาชีพ และผู้ฝึกอบรมธุรกิจชาวอเมริกัน ผู้ซึ่งเขียนและบรรยายในระดับสากลเกี่ยวกับการขาย, ความภักดีของลูกค้า และการพัฒนาบุคคล เขาใช้ชีวิตอยู่กับครอบครัวของเขาในชาร์ลอตต์ นอร์ธแคโรไลนา
กิโตเมอร์ เข้าศึกษาที่มหาวิทยาลัยเทมเปิล แต่หลังจากการศึกษาปีแรก เขาก็จากไปเข้าศึกษาที่สถาบันเกอเธ่ ในกรุงเบอร์ลิน ประเทศเยอรมนี ที่ซึ่งเขาได้ศึกษาภาษา ในบทความหนึ่งของ "นิตยสารไทมส์" กิโตเมอร์ได้เล่นคำคมเกี่ยวกับการศึกษาระดับอุดมศึกษาของเขาว่า "ผมใช้เวลาไปถึงหกปี คุณไม่จำเป็นต้องใช้เวลาจบหลักสูตรเท่ากับที่ซึ่งผมสำเร็จไปแล้ว" "นิตยสารเดอะชาร์ลอตต์ออบเซิร์ฟเวอร์" ได้กล่าวถึงเขาว่า "...วิทยาลัยขับส่งผู้สร้างอาณาจักรอบรมการขายออกมา"
กิโตเมอร์ ได้เขียนหนังสือเก้าเล่ม ซึ่งรวมถึง หนังสือขายดี "นิวยอร์กไทมส์" ที่มีชื่อว่า "The Sales Bible" และ "คัมภีร์สุดยอดทัศนคติ ใช่เลย!" หนังสือที่ประสบความสำเร็จมากที่สุดของเขาคือ "คัมภีร์สุดยอดการขาย" ซึ่งมียอดจำหน่ายกว่าสามล้านเล่มทั่วโลก และได้รับการแปลมากกว่า 14 ภาษา หนังสือนี้ยังได้รับเลือกโดยผู้เชี่ยวชาญด้านสิ่งพิมพ์ธุรกิจ ซึ่งได้แก่ แจ็ค คอนเวิร์ท กับ ทอดด์ แซทเทอร์เซ็น ในการจัดอันดับในหนังสือ "100 หนังสือบริหารธุรกิจที่ต้องอ่าน" ของพวกเขา
เจ้าชายอึนจ็อน
องค์ชายอึนจอน (은전군,1759-1778) เป็นพระราชอนุชาต่างพระราชมารดาของ พระเจ้าจองโจ ถูกเนรเทศเพราะแผนของคนชั่วที่ต้องการโค่นล้มพระราชาและยกพระองค์ขึ้นเป็นพระราชาแทนแต่แผนการล้มเหลว
องค์ชายอึนจอน ประสูติเมื่อปี ค.ศ. 1759 ในรัชกาล พระเจ้ายองโจ พระอัยกาเป็นพระโอรสของ องค์ชายรัชทายาทซาโด และเป็นพระราชอนุชาต่างพระราชมารดาของ พระเจ้าจองโจ เมื่อพระเจ้ายองโจผู้เป็นพระอัยกาสวรรคตลงในปี ค.ศ. 1776 องค์ชายลีซานพระราชนัดดารัชทายาทและพระเชษฐาขององค์ชายอึนจอนจึงได้ขึ้นครองราชย์เป็น พระเจ้าจองโจ ได้ทรงทำการกวาดล้างขุนนางฝ่ายโนนนที่มีผู้นำคือ ฮงพงฮัน พระบิดาของ พระชายาเฮคยอง พระพันปีของพระเจ้าจองโจซึ่งสนับสนุนพระเจ้ายองโจจนแทบจะหมดสิ้นและยกฝ่ายโซนนที่สนับสนุนพระองค์ขึ้นมามีอำนาจแทนทำให้ ฮงซังบอม ขุนนางฝ่ายโนนนซึ่งเป็นพระญาติไม่พอใจได้ร่วมมือกับขุนนางฝ่ายโนนนบางส่วนวางแผนปลงพระชนม์พระเจ้าจองโจในงานพิธีฉลองราชาภิเษกครบ 1 ปีและยกองค์ชายอึนจอนขึ้นเป็นพระราชาองค์ใหม่แต่แผนการนี้ไม่สำเร็จถูกจับได้ฮงซังบอมและเหล่าขุนนางถูกประหารส่วนองค์ชายอึนจอนถูกเนรเทศและสิ้นพระชนม์ในปี 1778 ขณะพระชนม์เพียง 19 พรรษา
นกจาบทอง
นกจาบทอง หรือ นกกระจาบทอง (; ) เป็นนกชนิดหนึ่งในวงศ์นกจาบ (Ploceidae) พบในประเทศกัมพูชา, อินโดนีเซีย, ลาว, พม่า, ไทย, และเวียดนาม
มีถิ่นอาศัยตามธรรมชาติในพื้นที่เขตร้อนและกึ่งเขตร้อนในพื้นที่ลุ่มน้ำท่วมถึง ทุ่งหญ้า หนองบึง และพื้นที่เกษตรกรรม ปัจจุบันเป็นสปีชีส์ที่ถูกคุกคามเพราะการทำลายถิ่นฐานธรรมชาติ
นกจาบทองเป็นสัตว์ป่าคุ้มครอง พ.ศ. 2546 ตามพระราชบัญญัติสงวนและคุ้มครองสัตว์ป่า พ.ศ. 2535
เทศบาลตำบลวังใหม่
เทศบาลตำบลวังใหม่ เป็นองค์กรปกครองส่วนท้องถิ่น ประเภทเทศบาลตำบล ตั้งอยู่ในพื้นที่อำเภอเมืองชุมพร จังหวัดชุมพร
ชื่อตำบลวังใหม่ ตั้งขึ้นเมื่อ พ.ศ. 2518
กำนันคนแรกชื่อ นายเลื่อน ชลชลา มีหมู่บ้านจำนวน 5 หมู่บ้าน (ปัจจุบันมี 9 หมู่บ้าน)
กำนันคนปัจจุบันชื่อ นายจรัญ จินาเกตุ
เป็นตำบลหนึ่งซึ่งตั้งอยู่ทางทิศตะวันตกของอำเภอเมืองชุมพร จังหวัดชุมพร ซึ่งได้แบ่งแยกจากตำบลวังไผ่ เมื่อปี พ.ศ. 2518 มีพื้นที่ ทั้งหมด 81.81 ตารางกิโลเมตร (ปัจจุบันเทศบาลตำบลวังใหม่มีพื้นที่ทั้งสิ้น 93.44 ตารางกิโลเมตร) เนื่องจากตำบลวังไผ่ มีพื้นที่กว้างมาก แบ่งการปกครองออกเป็น 14 หมู่บ้าน จึงยากต่อการปกครองในสมัยนั้น โดย นายเบ่ง อนิวัฒน์ ซึ่งดำรงตำแหน่งกำนันตำบลวังไผ่ พร้อมกับนายมังกร โชติคุต ซึ่งดำรงตำแหน่งประธานสภาจังหวัดชุมพรได้ดำเนินการขอแยกตำบล โดยแยกหมู่ที่ 4,8,11,14 ออกจากตำบลวังไผ่ และได้ประชุมผู้นำของหมู่บ้านและผู้ทรงคุณวุฒิ ในการตั้งชื่อตำบลและมีมติให้ตั้งชื่อตำบลวังใหม่ และแบ่งการปกครองเป็น 5 หมู่บ้าน ต่อมาได้มีการแบ่งหมู่บ้านรวมเป็น 9 หมู่บ้านเทศบาลตำบลวังใหม่ ตั้งอยู่ในเขตพื้นที่อำเภอเมืองชุมพร จังหวัดชุมพร ห่างจากที่ว่าการอำเภอเมืองชุมพร ประมาณ 21 กิโลเมตร จัดตั้งเป็นเทศบาลตามประกาศกระทรวงมหาดไทย เมื่อวันที่ 16 กรกฎาคม 2551 มีเนื้อที่ 93.44 ตารางกิโลเมตร หรือ 58,400 ไร่ โดยมีอาณาเขต ดังนี้
เทศบาลตำบลวังใหม่ แบ่งเขตการปกครอง ทั้งสิ้น 9 หมู่บ้าน ประกอบด้วย
เทศบาลตำบลวังใหม่ ตั้งอยู่ในเขตพื้นที่อำเภอเมืองชุมพร จังหวัดชุมพรห่างจากที่ว่าการอำเภอเมืองชุมพร ประมาณ 25 กิโลเมตร จัดตั้งเป็นเทศบาลตามประกาศกระทรวงมหาดไทย เมื่อวันที่ 16 ก.ค.51 มีเนื้อที่ 93.44 ตารางกิโลเมตร หรือ 58,400 ไร่หมายเหตุ : ข้อมูลจากทะเบียนราษฎรอำเภอเมืองชุมพร ณ เดือน พฤษภาคม พ.ศ. 2555 จำนวนประชากรมีความหนาแน่นเฉลี่ย 92.36 คน/ตารางกิโลเมตรประชาชนส่วนใหญ่นับถือศาสนาพุทธประชาชนส่วนใหญ่ประกอบอาชีพเกษตรกรรม โดยมีการทำสวนยางพารา กาแฟ ปาล์ม ทุเรียน มังคุด ลองกอง ส้มโอ มะพร้าว และแบ่งเป็นส่วนต่างๆ ดังนี้
บิวด์-อะ-แบร์ เวิร์กช็อป
บิวด์-อะ-แบร์ เวิร์กช็อป (; ) เป็นร้านค้าปลีกสัญชาติอเมริกัน มีสำนักงานใหญ่อยู่ที่เซนต์หลุยส์ รัฐมิสซูรี ที่ซึ่งจำหน่ายตุ๊กตาหมีเท็ดดี้ และตุ๊กตาสัตว์อื่นๆ โดยลูกค้าสามารถเดินทางไปทำกิจกรรมกับการผลิตตุ๊กตาสัตว์ตามทางเลือกของตนเองได้ และสามารถกำหนดได้เองในระหว่างการเยี่ยมชมของพวกเขา และถือเป็นสิ่งดึงดูดขนาดใหญ่ที่สุดของการดำเนินการในรูปแบบนี้ บริษัทได้รับรางวัลสำหรับคุณภาพด้านสภาพแวดล้อมการทำงาน โดยเฉพาะอย่างยิ่ง ในฐานะเป็นสถานที่ทำงานสำหรับวัยรุ่น
บิวด์-อะ-แบร์ เวิร์กช็อป ก่อตั้งขึ้นโดย แม็กซีน คลาร์ก ใน ค.ศ. 1997 กับร้านแห่งแรกในเซนต์หลุยส์แกลเลอเรีย โดยใน ค.ศ. 2007 ทางร้านค้าได้จำหน่ายตุ๊กตาหมีกว่า 50 ล้านตัว และมีร้านมากกว่า 400 แห่งทั่วโลกในออสเตรเลีย, เบลเยียม, แคนาดา, เดนมาร์ก, ฝรั่งเศส, เยอรมนี, ญี่ปุ่น, เกาหลีใต้, เนเธอร์แลนด์, นอร์เวย์, ไอร์แลนด์, โปแลนด์, รัสเซีย, สิงคโปร์, แอฟริกาใต้, สวีเดน, ไต้หวัน, ไทย, สหราชอาณาจักร และสหรัฐอเมริกา รวมถึงเปอร์โตริโก ในขณะที่ร้านค้า บิวด์-อะ-แบร์ ส่วนใหญ่อยู่ในห้างสรรพสินค้า และใน ค.ศ. 2008 บริษัทได้เปิดร้านค้าในสนามเมเจอร์ลีกเบสบอลห้าแห่ง
ใน ค.ศ. 2010 เพื่อเป็นเกียรติแก่การฉลองครบรอบ 50 ปีซานริโน บิวด์-อะ-แบร์ ได้เปิดตัวลิมิเต็ดอิติชันตัวละครซานริโน ซึ่งรวมถึง เฮลโลคิตตี้, ช็อคโก้แคท, มายเมโลดี้ และ เคโระปี้ ในรายการนี้ยังรวมถึงพวงกุญแจขนาดเล็กของสี่ตัวละครที่มาพร้อมกับเดียร์รี่ลู ใน ค.ศ. 2010 บิวด์-อะ-แบร์ ยังเริ่มจำหน่ายจูจูเพ็ทส์ ซึ่งอยู่ในกลุ่มแฮมสเตอร์อิเล็กทรอนิกส์ ที่ผลิตโดยเซอเปียแอลแอลซี
ในช่วงเริ่มต้น ค.ศ. 2011 บิวด์-อะ-แบร์ ได้เสริมให้ วิคทอเรีย จัสติซ เป็นตัวแทนคนใหม่ของพวกเขา โดยในช่วงกลางปี เธอได้ปรากฏตัวขึ้นในทุกโฆษณาของบิวด์-อะ-แบร์ เวิร์กช็อป และบิวด์-อะ-แบร์ ยังได้เปิดตัวภาพยนตร์ที่สามารถใช้ได้บนไอแพดผ่านทางโมพิกซ์ในเดือนธันวาคม ค.ศ. 2011
พระราชสิทธิโกศล (เทพ นนฺโท)
พระราชสิทธิโกศล (เทพ นนฺโท) อดีตเจ้าคณะจังหวัดสุรินทร์ (มหานิกาย) และอดีตเจ้าอาวาสวัดกลางสุรินทร์
พระราชสิทธิโกศลนามเดิมว่า เทพ จันทร์เพชร เกิดวันเสาร์ แรม 11 ค่ำ เดือน 12 ปี มะเส็ง ที่ 10 เดือน พฤศจิกายน พ.ศ. 2460 เป็นบุตรนายติง-นางตัน นามสกุลจันทร์เพชร ภูมิลำเนาเดิมอยู่ บ้านเลขที่ 4/1 หมู่ที่ 6 ตำบลในเมือง อำเภอเมืองสุรินทร์ จังหวัดสุรินทร์การศึกษาพิเศษ สำเร็จครูพิเศษมูล
จนกระทั่ง ปี พ.ศ. 2535 เป็นต้นมา พระราชสิทธิโกศล (เทพ นนฺโท) เริ่มปรารถถึงความเจ็บป่วยของพระเดชพระคุณท่านเอง เมื่อศิษยานุศิษย์จึงได้พาพระเดชพระคุณเข้าโรงพยาบาลแพทย์ได้ตรวจพบว่า พระเดชพระคุณหลวงพ่อเป็นโรคสมองฝ่อ เมื่อปี พ.ศ. 2537 เมื่อศิษยานุศิษย์ได้พาพระเดชพระคุณหลวงพ่อเข้ารักษาอาการป่วย ที่โรงพยาบาลสมิติเวช กรุงเทพมหานคร อาการได้ทุเลาลงบ้างแต่ก็ไม่ได้หายขาด ต่อมาเมื่อวันที่ 28 เดือน ธันวาคม พ.ศ. 2538 ศิษยานุศิษย์เห็นสมควรว่าพระเดชพระคุณหลวงพ่อ ควรอยู่ในความดูแลของแพทย์เป็นดีที่สุด ศิษยานุศิษย์จึงได้พาพระเดชพระคุณเข้ารักษาอาการป่วย ที่โรงพยาบาลสุรินทร์ ซึ่งเป็นการเข้ารักษาพยาบาลอาการป่วยของพระเดชพระคุณหลวงพ่อที่ยาวนานที่สุด ซึ่งอาการป่วยของหลวงพ่อในช่วงนี้มีอาการดีขึ้นอยู่บ้าง พระเดชพระคุณหลวงพ่อรู้สึกตัว และสามารถพูดจารู้เรื่อง แต่ก็เป็นระยะเวลาเพียงไม่กี่วัน อาการป่วยก็เป็นดั่งเดิม สุขภาพของพระเดชพระคุณหลวงพ่อมีแต่ทรุดลงตามลำดับ ร่างกายที่เคยสดใสสมบูรณ์สมน้ำสมเนื้อก็ห่อเหี่ยวจนอาการผ่อยผอมลง อย่างปรากฏเห็นชัดเจน แทบจะกล่าวได้ว่า "เป็นหนังติดกระดูก" จนกระทั่งวันที่ 23 เดือน พฤษภาคม พ.ศ. 2539 เวลา 07.15 น. พระราชสิทธิโกศล (เทพ นนฺโท) ถึงแก่มรณภาพด้วยอาการอันสงบ ณ โรงพยาบาลสุรินทร์
ได้รับพระมหากรุณาธิคุณพระราชทานสัญญาบัตรตั้งสมณศักดิ์ ดังนี้
ศักดา คงเพชร
นายศักดา คงเพชร อดีตรัฐมนตรีช่วยว่าการกระทรวงศึกษาธิการ ในรัฐบาลของนางสาวยิ่งลักษณ์ ชินวัตร และสมาชิกสภาผู้แทนราษฎรจังหวัดร้อยเอ็ด สังกัดพรรคเพื่อไทย แกนนำกลุ่มอีสานพัฒนา
ศักดา คงเพชร เกิดเมื่อวันที่ 3 มีนาคม พ.ศ. 2504 เป็นบุตรของนายประวิทย์ คงเพชร กับนางบัวเรียน คงเพชร จบการศึกษาชั้นมัธยมปลายจากโรงเรียนโยธินบูรณะ และปริญญาตรีทางด้านศิลปศาสตรบัณฑิต สาขาการจัดการ จากมหาวิทยาลัยราชภัฏร้อยเอ็ด
ศักดา คงเพชร สมรรสกับนางจิตรา คงเพชร (สกุลเดิม อินทร์โสม) สมาชิกสภาองค์การบริหารส่วนจังหวัดร้อยเอ็ด
ศักดา คงเพชร เริ่มเข้าสู่งานการเมืองในการเลือกตั้ง พ.ศ. 2538 ได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคชาติไทย ต่อมาในการเลือกตั้ง พ.ศ. 2539 จึงย้ายมาสังกัดพรรคความหวังใหม่ กระทั่งในการเลือกตั้ง พ.ศ. 2544 ได้ย้ายมาสังกัดพรรคไทยรักไทย และได้รับเลือกตั้งเรื่อยมา ในนามของพรรคพลังประชาชน และพรรคเพื่อไทย
ศักดา คงเพชร เคยได้รับการแต่งตั้งเป็นเลขานุการรัฐมนตรีประจำสำนักนายกรัฐมนตรี (พลเอกธรรมรักษ์ อิศรางกูร ณ อยุธยา) และได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร (2) แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 8 จนกระทั่งในเดือนตุลาคมของปีเดียวกัน เขาถูกปรับออกจากตำแหน่งดังกล่าว
ศักดา คงเพชร ได้รับแต่งตั้งเป็นรัฐมนตรีช่วยว่าการกระทรวงศึกษาธิการ และได้รับมอบหมายให้กำกับดูแลงานของสำนักงานคณะกรรมการการอาชีวศึกษา โดยผลงานที่สำคัญคือ การจัดตั้งสถาบันอาชีวศึกษาเกษตร จำนวน 4 แห่ง เพื่อขยายโอกาสให้วิทยาลัยเกษตรและเทคโนโลยี สามารถเปิดสอนในระดับปริญญาตรีได้ รวมทั้งการสานต่อการสืบสวนกรณีการทุจริตจัดซื้อครุภัณฑ์อาชีวศึกษา ในช่วงรัฐบาลที่ผ่านมา ซึ่งมีนางสาวนริศรา ชวาลตันพิพัทธ์ เป็นรัฐมนตรี
อาตาริ
อาตาริ (อังกฤษ: Atari Inc.) เป็นบริษัทผลิตเครื่องเล่นวิดีโอเกมของสหรัฐอเมริกา ที่มียอดขายหลายล้านเครื่องในช่วงปลายทศวรรษ 1970
ในปี 1971 โนแลนบุชเนล และเท็ดแดปนีย ก่อตั้งบริษัทไซเซอจีเอ็นจิเนียริง และได้ออกแบบสร้างวิดีโอเกมอาเขตเครื่องแรกคือคอมพิวเตอร์สเปซให้กับบริษัทนัตติงแอตโซซิเอต จนวันที่ 27 มิถุนายน 1972 บริษัทอาตาริ อิงค์ ได้ถูกก่อตั้งขึ้นและได้ว่าจ้าง อลันอัลคอรน เป็นวิศวกรด้านการออกแบบ บุชเนลตัดสินใจให้ อัลคอรน ได้ทดสอบความสามารถโดยพัฒนาเกมเลียนแบบ เกมเทเบิ้ลเทนนิสของเครื่อง แม็กนาวอกซ์โอดีสซี ซึ่งออกวางตลาดโดยใช้ชื่อว่า ป็อง โดยแรกเริ่ม ป็อง เป็นเครื่องเล่นเกมอาเขต ต่อมาวางจำหน่ายเป็นเครื่องเล่นเกมในบ้าน บุชเนลเลือกชื่อ อาตาริ จากศัพท์ในเกมโกะ คำว่า อาตาริ ซึ่งหมายถึงกลุ่มก้อนหินซึ่งหมายถึงคู่ต่อสู้กำลังจะถูกทำให้แพ้ คำว่า อาตาริในภาษาญี่ปุ่นแปลว่า เรื่องกำลังจะเกิดขึ้นหรือบางคนกำลังถูกลอตเตอรี่
ในปี 1976 บุชเนลว่าจ้าง บริษัทกลาสวัลเลย์ สร้างเครื่องเล่นวิดีโอเกมที่ยืดหยุ่นและมีราคาประหยัดผลงานที่ได้คือ อาตาริวิดีโอคอมพิวเตอร์ซีสเต็ม หรือ วีซีเอส ซึ่งต่อมามีชื่อว่า อาตาริ 2600 แต่เนื่องจากการนำออกสู่ตลาดต้องใช้ทุนจำนวนมาก บุชเนลจึงตัดสินใจขายสิทธิให้กับ วอร์เนอร์คอมมิวนิเคชั่น ในราคา 28-32ล้านดอลลาร์สหรัฐ และนำเงินที่ได้ไปซื้อ โฟวเกอร์แมนชั่น บุชเนลยังทำงานอยู่ในบริษัทต่อไปจนถูกไล่ออกในเดือนธันวาคม ปี 1978
ในการสร้างอาตาริ 2600 ถูกกำหนดให้วางตลาดได้ 3 ปี ในระหว่างนี้บริษัทต้องพัฒนาผลิตภัณฑ์ใหม่โดยให้มีประสิทธิภาพสูงสุดเท่าที่จะทำได้ ในที่สุดได้ออกวางจำหน่าย เครื่องรุ่นที่มีคีย์บอร์ดในตัว ในชื่อ อาตาริ 800 และรุ่นประหยัด อาตาริ 400 อย่างไรก็ตามสินค้าไม่ได้รับการตอบรับจากตลาดดีเท่าที่ควรเนื่องจากผู้บริโภคให้ความสนใจ แอปเปิ้ล ทู มากกว่าภายหลังบริษัทจึงตัดสินใจที่จะยกเลิกคีย์บอร์ดในตัว และกลับไปทำเครื่อง อาตาริ 5200
ภายใต้การบริหารงานของ วอร์เนอร์ อาตาริสามารถขายเครื่องรุ่น 2600 ได้หลายล้านเครื่องและกลายเป็นบริษัทที่มียอดขายเติบโตสูงสุดในช่วงเวลานั้น อย่างไรก็ตามพอถึงช่วงต้นปี 1980 เกิดการแข่งขันราคาอย่างมากในตลาดเครื่องเล่นเกม จากนั้นอาตาริไม่เคยประสบความสำเร็จอีกเลย วอร์เนอร์ขายสิทธิเครื่องเล่นเกม ให้ แจ็กทาไมล ในปี 1984 และขายสิทธิตัวเกมอาตาริ ให้นัมโค ในปี 1985
ทาไมล บริหารอาตาริในนามบริษัท อาตาริคอร์ป และออกจำหน่ายผลิตภัณฑ์คอมพิวเตอร์ตั้งโต๊ะในชื่อ อาตาริ เอสที ในเดือน เมษายน ของปี 1985 ต่อมาในปี 1989 ออกผลิตภัณฑ์ เครื่องเล่นเกมขนาดเล็กชื่อ อาตาริ ลิงนซ์ อย่างไรก็ตามต้องต่อสู้อย่างหนักกับ เกมบอย ของนินเทนโด จึงหันกลับไปพัฒนาเครื่องเล่นเกมรุ่น จากัวร์ แต่ไม่ประสบผลสำเร็จทางการตลาด ในปี 1996 บริษัทควบรวมกับ บริษัทเจทีเอสอิงค์ ผู้ผลิตดิสไดรฟ์ ในปี 1998 เจทีเอสตัดสินใจขายชื่อ อาตาริ และสินทรัพย์ทั้งหมดให้กับ แฮสโบรวอินเตอร์แอกทีฟ ในราคา 5 ล้านดอลลาร์สหรัฐ
วิกตอเรีย ซ่ง
ซ่ง เชียน ( จีน:宋茜  พินอิน: Sòng Qiàn  เกาหลี:빅토리아 ) เกิดวันที่ 02 กุมภาพันธ์ พ.ศ. 2530  [ค.ศ. 1987] กรุ๊ปเลือด A [เอ] เกิดที่ประเทศจีน มณฑลซานตง,ชิงเต่า โดยมีเชื้อชาติจีนแท้ๆ เป็นลูกสาวคนเดียวของครอบครัว
ลามูแรเบลอ
ลามูแรเบลอ () หรือ เลิฟอิสบลู () เป็นเพลงที่แต่งโดยอังเดรอ ป็อป คำร้องภาษาฝรั่งเศสโดยปีแยร์ กูร์ เพื่อใช้ในการประกวดร้องเพลงยูโรวิชันประจำปี ค.ศ. 1967 ในนามประเทศลักเซมเบิร์ก ขับร้องโดยวิกกี แลนดรอส นักร้องหญิงชาวกรีก เนื้อเพลงบรรยายถึงความรักที่ไม่สมหวัง โดยนำมาเปรียบเทียบกับสีน้ำเงิน สีเทา ลม และน้ำ ต่อมาไบรอัน แบล็กเบิร์น นักแต่งเพลงชาวอังกฤษ ได้แต่งคำร้องในภาษาอังกฤษ ใช้ชื่อเพลงว่า "Love Is Blue" หรือ "Colours of Love" โดยเปรียบเทียบความรักกับสีน้ำเงิน สีเทา สีแดง สีเขียว และสีดำ
เพลงนี้ได้รับอันดับที่สี่ในการประกวดยูโรวิชัน แต่กลับประสบความสำเร็จเป็นอย่างสูงในญี่ปุ่น แคนาดา และสหรัฐอเมริกา ได้รับการบันทึกเสียงในหลายภาษา ทั้งอิตาลี เยอรมัน ดัตช์ โดยเฉพาะฉบับดนตรีบรรเลงโดยวงออร์เคสตราของพอล มอเรียต ขึ้นถึงอันดับหนึ่งบิลบอร์ดฮอต 100 เป็นเวลา 5 สัปดาห์เมื่อเดือนกุมภาพันธ์ 1968
การล้อมฮนโนจิ
การล้อมฮนโนจิ หรือ กบฏที่วัดฮนโน () เกิดขึ้นเมื่อวันที่ 21 มิถุนายน ค.ศ. 1582 ที่วัดฮนโน เมื่ออาเกจิ มิตสึฮิเดะ หนึ่งในขุนศึกของโอดะ โนบูนางะ ระหว่างที่ต้องนำทัพออกรบเกิดทรยศโนบูนางะ และนำทัพกลับมาล้อมโนบูนางะที่ปราสาทเพื่อแก้แค้นโนบูนางะที่ทำให้เขาเสียหน้าต่อหน้าขุนศึกคนอื่น แต่โนบูนางะไม่อยู่เพราะเขาไปอยู่ที่วัดฮนโน มิตสึฮิเดะจึงนำกำลังไปล้อมที่นั่นและเริ่มโจมตีทำให้ขุนศึกคู่ใจโนบูนางะคือรัมมารุและโนฮิเมะภริยาของโนบูนางะตายในศึกครั้งนี้ด้วย เมื่อเห็นว่าตัวเองกำลังจะพ่ายแพ้แล้วโนบูนางะจึงฆ่าตัวตายด้วยการเซ็ปปูกุในกองเพลิง หลังจากนั้นมิตสึฮิเดะจึงนำกำลังไปล้อมและโจมตีปราสาทของโอดะ โนบูตาดะ บุตรชายคนโตและสังหารโนบูตาดะได้ในที่สุด
ไม่ถึงสิบวัน โทโยโตมิ ฮิเดโยชิที่มีธุระอยู่ที่ภูมิภาคชูโงกุก็ทราบข่าวการกบฏจึงรีบยกทัพกลับเกียวโตซึ่งระหว่างทางก็ได้รับเอาทหารของโนบูนางะที่รอดชีวิตเข้าร่วมกองทัพของตนตลอดเส้นทางและได้พบกับขุนพลนิวะ นากาฮิเดะในเมืองซาไก ทั้งหมดยกทัพเข้าเกียวโตและปราบมิตสึฮิเดะลงได้ในยุทธการที่ยามาซากิ ส่วนมิตสึฮิเดะถูกโจรสังหารระหว่างทาง
มุขนายกผู้ช่วย
มุขนายกผู้ช่วย () หรือทับศัพท์ว่าอ็อกซิเลียรีบิชอป ชาวคาทอลิกเรียกว่าพระสังฆราชผู้ช่วย เป็นสมณศักดิ์ในคริสตจักรโรมันคาทอลิก หมายถึงมุขนายกที่พระสันตะปาปาแต่งตั้งเป็นการเพิ่มเติมเพื่อให้เป็นผู้ช่วยของมุขนายกประจำมุขมณฑลที่แต่งตั้งไปก่อนแล้ว อันเนื่องมาจากมุขนายกประจำมุขมณฑลไม่สามารถปฏิบัติหน้าที่ได้ตามปกติ หรือมุขมณฑลนั้นมีขนาดใหญ่มากจนมุขนายกประจำมุขมณฑลเพียงท่านเดียวไม่อาจปกครองได้ทั่วถึง หรือมุขมณฑลนั้นสัมพันธ์กับราชสำนักซึ่งต้องการให้มุขนายกประจำมุขมณฑลเข้าเฝ้าอยู่นาน ตามประมวลกฎหมายพระศาสนจักรมุขนายกโดยปกติต้องมีอาณาเขตในปกครองเรียกว่า episcopal see ดังนั้นมุขนายกผู้ช่วยจึงไม่ใช่มุขนายกประจำมุขมณฑล แต่มีสถานะเป็นมุขนายกเกียรตินามเท่านั้น
กฎหมายศาสนจักรยังกำหนดให้มุขนายกประจำมุขมณฑลแต่งตั้งมุขนายกผู้ช่วยนั้น (ซึ่งพระสันตะปาปาแต่งตั้งไว้) เป็นอุปมุขนายกหรือผู้ช่วยมุขนายกประจำมุขมณฑลของตนด้วย
การจัดลำดับแบบอิโรฮะ
การจัดลำดับแบบอิโรฮะ () คือการจัดลำดับคานะในภาษาญี่ปุ่นแบบหนึ่ง ขึ้นต้นด้วย อิ, โระ, ฮะ ฯลฯ
การจัดลำดับนี้มีรากฐานมาจากเพลงอิโรฮะ () โดยใช้ฮิรางานะทั้ง 47 ตัวตามลำดับ ส่วน ん (-น) ไม่ได้จัดอยู่ในลำดับ แต่ก็อาจนำไปต่อท้ายสุดได้
การจัดลำดับเช่นนี้เคยใช้ในเอกสารทางการที่เป็นภาษาญี่ปุ่นอย่างกว้างขวาง แต่ปัจจุบันถูกแทนที่ด้วยการจัดลำดับแบบห้าสิบเสียง (อะอิอุเอะโอะ) ตามที่กำหนดไว้ใน "แนวทางการสร้างเอกสารทางการ" ()
อิโระฮะ
อิโระฮะ () อาจหมายถึง
ยามาอูจิ ทาดาโยชิ
ยามาอูจิ ทาดาโยชิ (,1592-1665) เป็นไดเมียวคนที่ 2 แห่งแคว้นโทซะสืบต่อจากยามาอูจิ คาซูโตโยะ ผู้เป็นลุงและพ่อบุญธรรม
ยามาอูจิ ทาดาโยชิเกิดเมื่อปี ค.ศ. 1592 เป็นบุตรชายของยามาอูจิ ยาซูโตโยะ น้องชายของท่านคาซูโตโยะ ต่อมาได้ถูกท่านคาซูโตโยะรับเป็นบุตรบุญธรรมเพราะท่านมีแต่ลูกสาวที่เสียชีวิตไปแล้ว และมีลูกบุญธรรมคนหนึ่งแต่เป็นลูกใครก็ไม่รู้และได้บวชเป็นพระไปแล้ว หลังจากที่ท่านคาซูโตโยะถึงแก่อสัญกรรมในปี 1605 ทาดาโยชิวัยเพียง 13 ปีจึงขึ้นเป็นไดเมียวสืบต่อมาโดยมียาซูโตโยะพ่อแท้ ๆ ปฏิบัติหน้าที่แทนจนถึงวัยที่ทาดาโยชิสามารถปฏิบัติหน้าที่ได้ซึ่งตอนยังเป็นทายาททางการเมืองนั้น โชกุนโทกูงาวะ อิเอยาซุได้ยกบุตรสาวบุญธรรมให้มาแต่งงานเป็นภรรยาของทาดาโยชิทำให้ตระกูลยามาอูจิกลายเป็นเครือญาติกับตระกูลโทกูงาวะ
ยามาอูจิ ทาดาโยชิถึงแก่อสัญกรรมเมื่อปี 1665 ด้วยวัย 65 ปีหลังจากดำรงตำแหน่งยาวนานถึง 50 ปี
ฝ่ายยุนเล็ก
ฝ่ายยุนเล็ก (; ค.ศ. 1534 — 1565) เป็นกลุ่มขุนนางที่ทรงอำนาจระหว่างรัชกาล พระเจ้าจุงจง - พระเจ้าเมียงจง
ฝ่ายยุนเล็ก ถูกตั้งขึ้นเมื่อปี ค.ศ. 1534 โดย ยุน วอนฮย็อง, ยุน วอนโล 2 พระเชษฐาของ พระมเหสีมุนจอง และ ยิม แบยอง ขุนนางหนุ่มจากแฮอันภายหลังจากการประสูติของ องค์ชายคังวอน ทำให้ฝ่ายยุนเล็กเริ่มมีอิทธิพลในราชสำนักเทียบเท่ากับ ฝ่ายยุนใหญ่ ที่นำโดย ยุนนิม และ คิม อันโล ซึ่งสนับสนุน องค์ชายรัชทายาทลีโฮ ซึ่งในภายหลังคิม อันโลถูกประหารชีวิตทำให้เหลือยุนนิมเพียงคนเดียวต่อมาเมื่อพระเจ้าจุงจงสวรรคตในปี 1544 ลีโฮขึ้นครองราชย์เป็น พระเจ้าอินจง ฝ่ายยุนใหญ่พยายามจัดการกับฝ่ายยุนเล็กแต่ไม่สำเร็จและโชคก็เข้าข้างฝ่ายยุนเล็กเมื่อพระเจ้าอินจงสวรรคตในปี 1545 ทำให้องค์ชายคังวอนได้ขึ้นเป็นพระเจ้าเมียงจงและฝ่ายยุนเล็กก็จัดการกับฝ่ายยุนใหญ่ได้สำเร็จด้วยการทำให้ยุนนิมและขุนนางคนสนิทถูกประหารชีวิตในที่สุด
โดยในตอนนั้น ยุน วอนโล และ ยิม แบยอง ก็สิ้นชีพไปหมดแล้วทำให้ ยุน วอนฮย็อง เป็นขุนนางที่ทรงอิทธิพลที่สุดในราชสำนักโดยมี ชองนานจอง ภรรยาเป็นที่ปรึกษาแต่แล้วเมื่อ พระพันปีมุนจอง สิ้นพระชนม์ในปี 1565 ขุนนางและบัณฑิตได้ถวายฎีกาต่อพระเจ้าเมียงจงให้ลงโทษยุน วอนฮย็อง และ ชองนานจองซึ่งคนทั้งคู่ก็ฆ่าตัวตายไปในปีนั้นทำให้ฝ่ายยุนเล็กหมดอำนาจไปในที่สุด
ยุทธการโคะมะกิและนะงะกุเตะ
ยุทธการโคะมะกิและนะงะกุเตะ () เป็นยุทธการครั้งสำคัญในปี 1584 ที่จะตัดสินว่าใครจะได้สืบทอดอำนาจต่อจาก โอดะ โนะบุนะงะ ซึ่งปรากฏว่าไม่มีฝ่ายใดชนะทำให้ฮิเดะโยะชิต้องเจรจาสงบศึกและส่งนางอะซะฮีน้องสาวต่างแม่ไปเป็นภรรยาของอิเอะยะซุและส่งนางนะกะมารดาไปเป็นตัวประกันที่ ปราสาทโอซะกะ
อาร์คเดอะแลดมอนสเตอร์เกมวิธคาสิโนเกม
อาร์คเดอะแลดมอนสเตอร์เกมวิธคาสิโนเกม (; ) เป็นวิดีโอเกมที่ผลิตโดยจีคราฟท์ และจัดเปิดตัวโดยโซนี่คอมพิวเตอร์เอนเตอร์เทนเมนท์
เป็นสังเวียนที่อยู่ในโลกแห่งอาร์คเดอะแลด ซึ่งมี "มอนสเตอร์เกม" รวมถึงมีศูนย์การค้าที่ดำเนินการโดยคาสิโนของชองการ่า ซึ่งเป็น "คาสิโนเกม" โดยได้แบ่งลงสู่ซีดีสองแผ่น
"มอนสเตอร์เกม" เป็นส่วนหนึ่งของอาร์คเดอะแลด II (ซึ่งเป็นตอนต่อของอาร์คเดอะแลดภาค 2) ที่ได้รับการนำเสนอโดยการจับฉลากด้วยการส่งบัตรเข้าร่วม และได้ดำเนินการเชิงพาณิชย์โดยการเพิ่มคาสิโนเหล่านี้ เกมนี้มีไอเท็มที่ทรงประสิทธิภาพซึ่งไม่อาจหามาได้โดยปกติ และมีความสอดคล้องกับความต้องการในอาร์คเดอะแลดภาค 2
เป็นการทำศึกกับเหล่ามอนสเตอร์และทำการรวบรวมข้อมูลในแต่ละศึก โดยการสวมบทมอนสเตอร์และจะได้รับรางวัลหากชนะการต่อสู้ รวมถึงผองเพื่อนและไอเท็มต่างๆ ข้อมูลที่ทำการบันทึกไว้สามารถนำมาใช้ในอาร์คเดอะแลดภาค 2 (ส่วนเรื่องราวที่ผ่านพ้นจากสองภาคมาแล้วอาจจะไม่ได้ผล) ตามค่าประสบการณ์ที่ได้รับและไอเท็มสามารถใช้ได้โดยตรงตามแต่ละบุคคล
เกมคาสิโนที่หลากหลายมีอยู่ที่ศูนย์การค้าซึ่งดำเนินการโดยชองการ่า ซึ่งมีจุดมุ่งหมายในการแก้ปัญหาของชองการ่า โดยมีการปรากฏตัวจของอาร์คในฐานะเสมียน สิ่งที่แตกต่างจากเกมมอนสเตอร์ คือการที่ข้อมูลไม่ได้ใช้ร่วมกับอาร์คเดอะแลดภาค 2 โดยเกมที่ปรากฏ ประกอบด้วย: 3 นัมเบอร์, สล็อตแมชชีน, บิงโกดาร์บี้, การ์ดเกม และ ซูเปอร์สลอท
สโมสรฟุตบอลจามจุรี ยูไนเต็ด
สโมสรฟุตบอลจามจุรี ยูไนเต็ด เป็นสโมสรฟุตบอลอาชีพ ในประเทศไทย มีสำนักงานใหญ่ตั้งอยู่ที่อาคารจัตุรัสจามจุรี แขวงปทุมวัน เขตปทุมวัน กรุงเทพมหานคร เดิมมีชื่อว่า "สโมสรฟุตบอลจุฬาลงกรณ์มหาวิทยาลัย" โดยเป็นสโมสรฟุตบอลที่เก่าแก่ที่สุดในประเทศไทยที่ยังคงดำเนินกิจการอยู่ในปัจจุบัน ในอดีตเคยประสบความสำเร็จสูงสุดด้วยการคว้าแชมป์ถ้วยพระราชทาน ก ได้ในปี พ.ศ. 2463 ซึ่งสมัยนั้นถือว่าเป็นการแข่งขันฟุตบอลในระดับสูงที่สุด
ปัจจุบันสโมสรเปลี่ยนชื่อเป็น "จามจุรี ยูไนเต็ด" ตั้งแต่ปี พ.ศ. 2554 ปัจจุบันลงแข่งขันอยู่ในระดับไทยลีก 3
ถ้วยพระราชทาน ก
พระธรรมวงศาจารย์ (สุข สุขโณ)
พระธรรมวงศาจรย์ (สุข สุขโณ) หรือ หลวงปู่สุข (6 พฤศจิกายน พ.ศ. 2457-3 กุมภาพันธ์ พ.ศ. 2554)พระภิกษุในพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นพระราชาคณะชั้นธรรม มีราชทินนามตามสัญญาบัตรว่า "พระธรรมวงศาจารย์ สุวิธาน ปริยัติกิจ อนุสิฐธรรมสุนทร ปสาทกร ภาวนาวิสิฐ มหาคณิสรร บวรสังฆาราม คามวาสี" อดีตเจ้าอาวาสวัดกลาง จังหวัดกาฬสินธุ์ อดีตเจ้าคณะจังหวัดกาฬสินธุ์ และอดีตที่ปรึกษาเจ้าคณะจังหวัดกาฬสินธุ์
เดิมชื่อ สุข กายาผาด เกิดวันที่ 6 พฤศจิกายน พ.ศ. 2457 ตรงกับวันศุกร์ แรม 4 ค่ำ เดือน 12 ปีขาล บิดาชื่อ นายนนท์ กายาผาด มารดาชื่อ นางแพง กายาผาด ภูมิลำเนา หมู่ที่ 5 บ้านบึงวิชัย ตำบลไผ่ อำเภอหลุบ (อำเภอเมือง ) จังหวัดกาฬสินธุ์
บรรพชา-อุปสมบท เมื่อวันพุธที่ 30 พฤษภาคม พ.ศ. 2477 ณ วัดวิเศษไชยาราม ตำบลวิชัย อำเภอเมือง จังหวัดกาฬสินธุ์ พระอุปัชฌาชื่อพระครูกาฬสินธุ์ธวาจารย์ (ติ่ง ธรรมปัญโญ) ณ วัดกลางกาฬสินธุ์ ตำบลในเมือง อำเภอเมือง จังหวัดกาฬสินธุ์
พระธรรมวงศาจารย์ (สุข สุขโณ) ละสังขารเมื่อวันที่ 3 กุมภาพันธ์ พ.ศ. 2554 เวลา 19.14 น.ที่ห้องไอซียู โรงพยาบาลกาฬสินธุ์ สิริอายุรวม 96 ปี 77 พรรษา
โดยพระธรรมวงศาจารย์ ได้รับพระมหากรุณาธิคุณจากพระบาทสมเด็จพระเจ้าอยู่หัว ให้ทรงรับไว้ในพระราชานุเคราะห์ โดยให้ได้รับการเอาใจใส่ดูแลด้านสุขภาพอนามัยจากคณะแพทย์ในพระองค์ ในปี 2539 จากนั้นคณะแพทย์พยาบาลโรงพยาบาลกาฬสินธุ์ ได้ถวายการรักษาอาการอาพาธที่ห้องไอซียูมาตั้งแต่ปี 2549 ด้วยโรคชรา และโรคภูมิแพ้จนกระทั่งมรณภาพอย่างสงบ ท่ามกลางความเสียใจบรรดาญาติ ลูกหลานและศิษยานุศิษย์จำนวนมาก รวมถึงคณะแพทย์พยาบาลที่ถวายการรักษาตลอดระยะเวลา 5 ปี
สมเด็จพระนางเจ้าฯพระบรมราชินีนาถโปรดเกล้าโปรดกระหม่อมให้นายวิโรจน์ จิวะรังสรรค์ ผู้ว่าราชการจังหวัดกาฬสินธุ์เป็นผู้แทนพระองค์นำพวงมาลาพระราชทานวางหน้าหีบศพพระธรรมวงศาจารย์
นิชิเร
บริษัท นิชิเร จำกัด มหาชน (; ) เป็นบริษัทผลิตอาหารแช่แข็งและอุตสาหกรรมห้องเย็นที่ใหญ่ที่สุดแห่งหนึ่งของญี่ปุ่น มีสำนักงานใหญ่อยู่ที่โตเกียว และบริษัทในเครือกว่า 80 บริษัททั่วโลก โดยมีธุรกิจหลักในด้าน การแปรรูปอาหาร และโลจิสติกส์โดยเฉพาะด้านcold chain นอกจากนี้ยังดำเนินธุรกรรมในกลุ่ม ผลิตภัณฑ์ประมง ผลิตภัณฑ์เนื้อสัตว์แปรรูป อสังหาริมทรัพย์ และ เทคโนโลยีชีวภาพอีกด้วย
บริษัทก่อตั้งในวันทื่ 24 ธันวาคม 2485 ในนาม บริษัทอุตสาหกรรมผลิตภัณฑ์ประมงแห่งจักรวรรดิ () ตามพรบ.ควบคุมการประมง โดยลงทุนใน18บริษัทประมงทั่วญี่ปุ่น จากนั้นในเดือนเมษายนปีต่อมาบริษัทได้เริ่มดำเนินธุรกรรมการซื้อขายผลิตภัณฑ์ประมง ตลอดทั้งอุตสาหกรรมในห่วงโซ่การผลิตเช่น โรงน้ำแข็ง และบริการห้องเย็นสำหรับขนส่งผลิตภัณฑ์แช่แข็ง ภายหลังสงครามมหาเอเชียบูรพาวันที่ 1 ธันวาคม 2488 บริษัทรัฐวิสาหกิจแห่งนี้ได้ถูกแปรรูปเป็นบริษัทเอกชนและเข้าสู่ตลาดหลักทรัพย์ในนาม บ. ญี่ปุ่นห้องเย็น จำกัด มหาชน () ต่อมาในปี2528ตามเพื่อเสริมสร้างเอกลักษณ์องค์กร(ＩＣ) บริษัทจึงได้ทำการเปลี่ยนชื่อโดยดึงคำย่อของ "นิชิ" จาก "นิปอน" (ญี่ปุ่น) และ "เร" จาก "เรโซ" (ห้องเย็น) เป็น บ. นิชิเร จำกัด มหาชน
เวียดนาม จีน บราซิล สหรัฐอเมริกา เนเธอร์แลนด์ โปแลนด์ เยอรมัน เป็นต้น
บ. นิชิเร จำกัด มหาชน　( บ. นิชิเรฟู้ดส์ จำกัด มหาชน และ บ. นิชิเรเฟรช จำกัด มหาชน)
บ. นิชิเรฟู้ดส์ จำกัด มหาชน
โตโยต้า ลีกคัพ 2554
ฟุตบอล "โตโยต้า ลีกคัพ 2554" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบคัดเลือกตั้งแต่วันที่ 18 พฤษภาคม ไปจนถึงรอบชิงชนะเลิศ ในวันที่ 4 กุมภาพันธ์ พ.ศ. 2555 ที่ สนามศุภชลาศัยทำการจับสลากวันที่ 12 พฤษภาคม
ทำการแข่งขันที่ สนามศุภชลาศัย ในวันที่ 4 กุมภาพันธ์ พ.ศ. 2555
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 5 กลุ่มตามภูมิภาค
ทำการจับสลากวันพุธที่ 8 มิถุนายน ณ ห้องทานตะวัน โรงแรมโกลเด้น ทิวลิป ซอฟเฟอริน
ทำการจับสลากวันอังคารที่ 21 มิถุนายน ณ ห้องประชุมรอดโพธิ์ทอง สนามกีฬาแห่งชาติ
ทำการจับสลากวันพฤหัสบดีที่ 30 มิถุนายน ณ ห้องทานตะวัน โรงแรมโกลเด้น ทิวลิป ซอฟเฟอริน
ทำการจับสลากวันจันทร์ที่ 8 สิงหาคม ณ ห้องประชุมรอดโพธิ์ทอง สนามกีฬาแห่งชาติ
นัดแรก
นัดสอง
รวมผล 2 นัด การท่าเรือไทย ชนะ พัทลุง 3-1
รวมผล 2 นัด เสมอ 3-3 บุรีรัมย์ พีอีเอ เข้ารอบด้วยกฎประตูทีมเยือน
ยิม แบยอง
ยิม แบยอง (?-?) เป็นขุนนางคนสำคัญในรัชกาล พระเจ้าจุงจง และเป็นแกนนำ ฝ่ายยุนเล็ก มีฉายาว่า เคมา ตายเพราะม้าซึ่งเกี่ยวข้องกับฉายา
ยิม แบยอง เกิดเมื่อใดไม่ปรากฏเป็น ยังบัน หรือ บัณฑิต จากเมือง แฮอัน ได้เดินทางมายัง ฮันยาง เพื่อเข้าสอบเป็นขุนนางเพราะชื่นชอบอุดมการณ์ของ โชวกวางโจ ขุนนางคนสำคัญในต้นรัชกาลพระเจ้าจุงจงที่ต้องการกำจัดพวกขุนนางที่เอาแต่ผลประโยชน์ใส่ตัวแต่เมื่อยิม แบยองมาสอบปรากฏว่าไม่ผ่านหลังจากนั้นก็เข้าสอบเรื่อยๆ ก็ไม่ผ่านอีกจนครั้งสุดท้ายปรากฏว่าเขาสอบผ่านเป็น จอหงวน ได้เป็นขุนนางสมใจจากนั้นเขาก็ได้ร่วมมือกับ ยุน วอนฮย็อง และ ยุน วอนโล ตั้ง ฝ่ายยุนเล็ก ขึ้นและในเหตุการณ์ที่เรียกว่า เหตุการณ์การกวาดล้างปีอึยซา ยิม แบยองผู้นี้ก็ได้หยิบดาบขึ้นไล่ฟันเหล่าขุนนางและบัณฑิต ฝ่ายยุนใหญ่ ล้มตายจำนวนมากแสดงให้เห็นว่าขุนนางผู้นี้แท้จริงแล้วก็เป็นพวกทะเยอทะยานมักใหญ่ใฝู่สูงนั่นเอง
หลังจากเหตุการณ์นี้ได้ไม่นานก็ถึงช่วงวาระสุดท้ายในชีวิตของยิม แบยองเมื่อพระเจ้าจุงจงได้ให้เขาเป็นทูตไปยัง ต้าหมิง แต่ยังไม่ทันได้ไปก็พลาดท่าตกม้าตายซึ่งสมกับฉายาของเขาว่า เคมา ที่แปลว่า เสนาบดีตกม้า และนักษัตรในปีนั้นก็คือ มะเมีย ที่มีม้าเป็นสัญลักษณ์
สะสม พบประเสริฐ
สะสม พบประเสริฐ (เกิดวันที่ 10 ตุลาคม พ.ศ. 2510) เป็นอดีตนักฟุตบอลชาวไทย เล่นในตำแหน่งกองกลาง สะสมเคยเล่นให้กับสโมสรฟุตบอลธนาคารกสิกรไทย และบีอีซี เทโรศาสน รวมกันเป็นเวลาถึง 10 ปี ในการเล่นฟุตบอลอาชีพ และเล่นให้กับ ฟุตบอลทีมชาติไทย ในช่วงปี พ.ศ. 2540 โดยลงเล่นให้กับทีมชาติไทยไปทั้งหมด 8 นัด ทำได้ 1 ประตู
หลังจากเลิกเล่นอาชีพกีฬาฟุตบอล สะสมได้ไปเรียนที่ประเทศเยอรมัน UEFA – A License by Deutscher Fussball-Bund เกี่ยวกับการเป็นผู้จัดการทีมฟุตบอล แล้วเมื่อไปเรียนเสร็จเขาก็ได้กลับมาเป็นผู้วิจารณ์เกมฟุตบอลของสถานีโทรทัศน์ทรูวิชันส์ ในประเภทรายการกีฬาฟุตบอล
ในปี พ.ศ. 2544 สะสมรับหน้าที่ในการเป็นหัวหน้าผู้ฝึกสอนทีมชาติไทยรุ่นอายุไม่เกิน 14 ปี ในปี พ.ศ. 2546 เป็นหัวหน้าผู้ฝึกสอนทีมชาติไทยรุ่นอายุไม่เกิน 16 ปี จนถึงปี พ.ศ. 2547 โดยในปี พ.ศ. 2547 สะสมเข้ารับตำแหน่งหัวหน้าผู้ฝึกสอนให้กับบีอีซี เทโรศาสน ต่อจากอรรถพล ปุษปาคม แต่ไม่ประสบความสำเร็จเท่าที่ควร
ในปี พ.ศ. 2552 สะสมได้รับการแต่งตั้งให้เป็นหัวหน้าผู้ฝึกสอนของ การท่าเรือ เอฟซี ซึ่งเขาสามารถนำทีมคว้าแชมป์ ไทยเอฟเอคัพ และ ไทยลีกคัพ ได้ในปี พ.ศ. 2552 และ พ.ศ. 2553 ตามลำดับ ในปี พ.ศ. 2554 สะสมได้รับการแต่งตั้งจากสมาคมฟุตบอลไทยให้ไปคุมทีมชาติไทยรุ่นอายุไม่เกิน 16 ปี ชั่วคราว ซึ่งสะสมก็สามารถนำทีมคว้าแชมป์ เอเอฟเอฟ U-16 ยอร์ท แชมเปียนชิพ ได้สำเร็จด้วยการชนะลาว ไปได้ 1 ประตูต่อ 0
สะสมได้รับการแต่งตั้งให้เป็นหัวหน้าผู้ฝึกสอนของสงขลา ยูไนเต็ด ในปี พ.ศ. 2554 แต่ไม่สามารถทำงานได้อย่างเต็มเวลา เนื่องจากติดภารกิจส่วนตัว จึงถูกย้ายไปดำรงตำแหน่งประธานฝ่ายเทคนิคของสโมสร ในปี พ.ศ. 2555 แบงค็อก ยูไนเต็ด ได้เซ็นสัญญากับสะสมเป็นระยะเวลา 3 ปีในการคุมทีม
ในปี พ.ศ. 2557 สะสมได้ลาออกจากตำแหน่งหัวหน้าผู้ฝึกสอนของแบงค็อก ยูไนเต็ด เนื่องจากเหตุผลของการวางแผนทีมในฤดูกาล 2014 ของสโมสรยังไม่มีความก้าวหน้า ในปี พ.ศ. 2558 สะสมเข้ารับตำแหน่งหัวหน้าผู้ฝึกสอนของแอร์ฟอร์ซ เซ็นทรัล
ผู้จัดการทีม
ที่สุดของหัวใจ
ที่สุดของหัวใจ เป็นอีก 1 เพลงดังจากอัลบั้มของขวัญซึ่งเพลงนี้พี่แจ้แต่งคำร้องและทำนองรวมถึงเล่นมิวสิกวิดีโอเพลงนี้เองด้วยเมื่อเพลงนี้ได้เปิดตามคลื่นวิทยุก็ได้รับความนิยมอย่างมากจนในเวลาต่อมาก็มีนักร้องชื่อดังนำเพลงนี้ไปร้องใหม่อีกหลายครั้งเช่น วงเรนโบว์,ธานินทร์ อินทรเทพ,อรรถพล ประกอบของ ฯลฯ
พีสุเกะ
พีสุเกะ (; ) ได้รับการออกแบบโดย ฟูจิโกะ เอฟ. ฟูจิโอะ เป็นตัวละครการ์ตูนซีรีส์ "โดราเอมอน" ที่ได้รับการกล่าวถึงเรื่องราวความผูกพันระหว่างมนุษย์กับสัตว์ที่สร้างความประทับใจให้กับผู้ชมมานานกว่า 3 ทศวรรษ ซึ่งพีสุเกะเป็นเพลซิโอซอร์ซึ่งอยู่ในกลุ่มของสัตว์เลื้อยคลานทะเล สายพันธุ์ฟุตาบะซอรัส
โนบิตะได้ใช้ผ้าคลุมกาลเวลาฟักไดโนเสาร์สายพันธุ์ฟุตาบะซอรัสขึ้นมา และได้นำไปซุกซ่อน ก่อนที่จะร่างกายของมันจะเติบโตจนมีขนาดใหญ่จนไม่สามารถซุกซ่อนได้อีกต่อไป มันเป็นไดโนเสาร์ที่มีความเชื่อง และโนบิตะได้ตั้งชื่อให้กับมันว่า พีสุเกะ
ในเทนโตมูชิคอมิกส์ เล่ม 10 มีเรื่องราวของโนบิตะที่ได้ขุดพบซากฟอสซิลของไดโนเสาร์เพลซิโอซอร์ และได้ทำการฟักไข่ด้วยผ้าคลุมแห่งกาลเวลา โนบิตะมีความต้องการที่จะเลี้ยงดูมัน แต่มันก็โตวันโตคืนจนต้องพามันส่งกลับไปยังยุคของมัน
ในโดราเอมอนฉบับภาพยนตร์ชุด "ไดโนเสาร์ของโนบิตะ" เนื้อหาในการฟักลูกไดโนเสาร์นี้มีลักษณะที่คล้ายกับไดโนเสาร์ของโนบิตะในหนังสือการ์ตูน ซึ่งในภายหลังโดเรมอนและโนบิตะ รวมถึง ชิซูกะ, ไจแอนท์, ซูเนโอะ อีกสามคนได้เดินทางสู่ยุคครีเตเชียส นอกจากนี้ ไทม์แมชชีนที่พวกเขาใช้เดินทางได้ถูกโจมตีโดยนักล่าไดโนเสาร์ ซึ่งได้แทรกขึ้นมาในการผจญภัยครั้งนี้ ซึ่งมีหลายครั้งที่จะได้เห็นแรงบันดาลใจในการช่วยเหลือผู้อื่นของโนบิตะ
ภาพยนตร์ชุด "ไดโนเสาร์ของโนบิตะ เดอะมูฟวี่" ได้รับการจัดฉายครั้งแรก ณ วันที่ 4 มีนาคม ค.ศ. 2006 เป็นภาพยนตร์รีเมคจาก "โดราเอมอน ตอน ไดโนเสาร์ของโนบิตะ" โดยมีการดำเนินเรื่องราวในลักษณะเดียวกัน โดยมีการวาดขึ้นใหม่ และนำเสนอความผูกพันของโนบิตะและฉากที่เพิ่มมากขึ้น จุดสังเกตที่น่าสนใจคือ ของวิเศษ "ทามาโกะทำให้เชื่อง" ที่ให้ไดโนเสาร์กินนั้นเป็น "ลูกบอลสีชมพู" และภาพยนตร์ "ไดโนเสาร์ของโนบิตะ เดอะมูฟวี่" ยังมีฉากเบื้องหลังในตอนท้ายของเรื่องอีกด้วยพีสุเกะ ยังเป็นตัวละครหลักที่ปรากฏในพิพิธภัณฑ์ฟูจิโกะ เอฟ. ฟูจิโอะ ที่เมืองคาวาซากิ จังหวัดคานางาวะ ในบริเวณสวนด้านนอก
โรงเรียนพัฒนานิคม
โรงเรียนพัฒนานิคม ตั้งอยู่เลขที่192 หมู่ 6 ถนนสายลพบุรี-วังม่วง สานตรี ตำบลพัฒนานิคม อำเภอพัฒนานิคม จังหวัดลพบุรี 15140 ภายใต้สังกัดกรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1-6 จัดเป็นโรงเรียนมัธยมศึกษาขนาดใหญ่โรงเรียนพัฒนานิคมได้รับการประเมินเพื่อรับรองให้เป็น ๑ อำเภอ ๑โรงเรียนในฝัน
โรงเรียนพัฒนานิคมได้เริ่มก่อตั้งเมื่อประมาณปี พ.ศ. 2504 นับถึงปัจจุบัน จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1-6 เมื่อพุทธศักราช 2403 รัฐบาลของ ฯพณฯ จอมพลสฤษดิ์ ธนะรัชต์ได้ออกกฎหมายยกเลิกอาชีพขับสามล้อในกรุงเทพมหานคร(จังหวัดพระนครเดิม)
และได้อพยพครอบครัวของกรรมการสามล้อเข้าไปประกอบอาชีพเกษตรกรรมในเขตพื้นที่อำเภอพัฒนานิคม ซึ่งในขณะนั้นอำเภอพัฒนานิคมกรรมการสามล้อคนละ 25 ไร่ กรรมการสามล้อเหล่านั้น 
กรมประชาสงเคราะห์ได้จัดสรรที่ดินให้สร้างโรงเรียน มีเนื้อที่ 72 ไร่ 3 งาน 38.4 ตารางวา โดยเปิดสอนในระดับชั้นมัธยมศึกษาปีที่ 1 ถึงชั้นมัธยมศึกษาปีที่ 3 (มศ.3 ) สังกัดกรมสามัญศึกษา กระทรวงศึกษาธิการ และเมื่อวันที่ 1 มิถุนายน 2504 โดยมี ฯพณฯ จอมพลสฤษดิ์ ธนะรัชต์ มาเป็นประธานในพิธีเปิด ซึ่งในขณะนั้นมีนายอนันต์ อ่ำพันธ เป็นครูใหญ่ต่อมาในปีพุทธศักราช 2525 กรมสามัญศึกษาให้โรงเรียนเปิดสอนในระดับมัธยมศึกษาตอนปลาย(ม. 4-ม. 6 )โดยมีผู้ว่าราชการจังหวัดลพบุรี นายวิธาน สุวรรณทัต ให้เกียรติเป็นประธานในพิธิเปิดเมื่อ วันที่ 1 มิถุนายน 2525
ฟีฟ่าบาลงดอร์
นักฟุตบอลยอดเยี่ยมแห่งปีของฟีฟ่า หรือ ฟีฟ่าบาลงดอร์ () เป็นรางวัลฟุตบอลประจำปีที่มอบใหักับนักฟุตบอลที่ถือว่ามีผลงานดีที่สุดในฤดูกาลที่ผ่านมา โดยคะแนนเสียงมาจากผู้ฝึกสอนและกัปตันทีมฟุตบอลประเทศต่าง ๆ รวมถึงผู้สื่อข่าวจากทั่วโลก
รางวัลนี้เริ่มมีมาตั้งแต่ปี ค.ศ. 2010 หลังจากที่ได้รวมรางวัลนักฟุตบอลยอดเยี่ยมแห่งปีของทวีปยุโรป (บาลงดอร์) เข้ากับรางวัลนักฟุตบอลยอดเยี่ยมของโลกแห่งปี (FIFA World Player of the Year award) ผู้ชนะในปี ค.ศ. 2010 , ค.ศ. 2011 และ ค.ศ. 2012 คือเลียวเนล เมสซี ส่วนใน ค.ศ. 2013 คือคริสเตียโน โรนัลโด โดยในปีล่าสุดคริสเตียโน โรนัลโด ได้ทำผลงานโดดเด่นเอาไว้คือ การยิงแฮตทริคในนัดที่พาทีมโปรตุเกสบุกไปเอาชนะทีมสวีเดน ที่มีซลาตัน อีบราฮีมอวิช เป็นผู้นำทัพไปได้ด้วยสกอร์ 3-2 เมื่อวันที่ 19 พฤศจิกายน 2013 ในเกมฟุตบอลโลก 2014 รอบเพลย์ออฟนัดสอง
หลังจากมีการรวมรางวัลแล้ว รางวัลนักฟุตบอลยอดเยี่ยมของโลกแห่งปี ยังคงมีการมอบรางวัลสำหรับนักฟุตบอลฝ่ายหญิง
ป็อง
ป็อง () เป็นหนึ่งในวิดีโอเกมที่เป็นเกมตู้ยุคแรกที่สุด "ป็อง"เป็นเกมกีฬาเทนนิสที่นำเสนอกราฟิกสองมิติแบบง่าย มีลักษณะเป็นเกมเทนนิสซึ่งมีลักษณะเป็นกราฟิกสองมิติอย่างง่ายขณะที่เกมตู้เกมอื่นเช่น "คอมพิวเตอร์สเปซ" ออกมาก่อน "ป็อง"เป็นเกมแรกที่ได้รับความนิยมจากกระแสหลัก แต่เดิมเกมผลิตโดยบริษัทอาตาริ (Atari) ออกจำหน่ายในปี พ.ศ. 2515 อัลลัน อัลคอร์น สร้างเกม"ป็อง"เป็นเครื่องออกกำลังกายหลังจากได้รับมอบหมายโดยผู้ร่วมก่อตั้งอาตาริ โนแลน บุชเนลล์ บุชเนลล์ยึดแนวคิดจากเกมปิงปองอิเล็กทรอนิกส์ที่รวมอยู่ในเครื่องแม็กนาวอกซ์โอดีสซี ซึ่งต่อมากลายเป็นคดีความขัดแย้งกับอาตาริ เมื่อรู้สึกประหลาดใจกับคุณภาพงานของอัลคอร์น บุชเนลล์และผู้ร่วมก่อตั้งอาตาริ เท็ด แด็บนีย์ ตัดสินใจผลิตเกมนี้ขึ้นมา
"ป็อง"ประสบความสำเร็จอย่างรวดเร็วและเป็นเกมตู้เกมแรกที่ประสบความสำเร็จเชิงพาณิชย์ และช่วยสร้างอุตสาหกรรมวิดีโอเกม ร่วมกับคอนโซลเครื่องแรก แม็กนาวอกซ์โอดีสซี ไม่นานหลังออกจำหน่าย บริษัทจำนวนมากเริ่มผลิตเกมที่เลียนแบบรูปแบบการเล่นของเกม"ป็อง" และในที่สุดก็ออกเกมรูปแบบใหม่มากมาย ด้วยเหตุนี้ อาตาริกระตุ้นให้พนักงานผลิตเกมที่ทันสมัยมากขึ้น บริษัทออกเกมภาคต่อมากมายโดยต่อยอดรูปแบบการเล่นเดิมให้มีลูกเล่นเพิ่มขึ้น จนกระทั่งในช่วงคริสต์มาสของปี พ.ศ. 2518 อาตาริ อาตาริออกเกมป็องรุ่นเล่นที่บ้าน จำหน่ายเฉพาะร้านเซียส์ (Sears) เท่านั้น เกมประสบความสำเร็จและนำไปสู่การเลียนแบบมากมาย เกมถูกนำมาทำใหม่ในแพลตฟอร์มทั้งแบบตามบ้านและแบบพกพา "ป็อง"ถูกนำไปกล่าวถึงและล้อเลียนในรายการโทรทัศน์และวิดีโอเกมต่าง ๆ และเป็นส่วนหนึ่งของวิดีโอเกมหลายเกมและตามนิทรรศการต่าง ๆ
อารักษ์ ชลธาร์นนท์
นายอารักษ์ ชลธาร์นนท์ อดีตรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) และอดีตประธานเจ้าหน้าที่บริหารบริษัท ไทยคม จำกัด (มหาชน)
อารักษ์ ชลธาร์นนท์ เกิดเมื่อวันที่ 16 พฤษภาคม พ.ศ. 2493 เป็นบุตรของนายอรุณ กับนางสมร ชลธาร์นนท์ จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย เพื่อนร่วมรุ่นกับ บุญคลี ปลั่งศิริ
อารักษ์ สมรสกับเบญจา ชลธาร์นนท์ (สกุลเดิม อรรฆยาณกุล) มีบุตร 2 คน
อารักษ์ เป็นนักธุรกิจด้านโทรคมนาคม เคยดำรงตำแหน่งผู้อำนวยการบริษัท แอดวานซ์ อินโฟร์ เซอร์วิส จำกัด (มหาชน) ในระหว่างปี พ.ศ. 2534-2535 เป็นผู้อำนวยการบริษัทชินวัตรอินเตอร์เนชั่นแนล จำกัด (มหาชน) ต่อมาในปี พ.ศ. 2543 ได้รับตำแหน่งกรรมการบริหารบริษัท เอไอเอส และเป็นกรรมการบริหารบริษัท ชินคอร์ปอเรชั่น จำกัด (มหาชน) ตั้งแต่ปี พ.ศ. 2544 ถึงปี พ.ศ. 2554
อารักษ์ ได้รับโปรดเกล้าฯ ให้ดำรงตำแหน่งรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) ในเดือนมกราคม พ.ศ. 2555 สืบแทนนายพิชัย นริพทะพันธุ์ แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 3 ต่อมาถูกปรับออกในเดือนตุลาคม พ.ศ. 2555 โดยมีนายพงษ์ศักดิ์ รักตพงศ์ไพศาล เข้ามาทำหน้าที่แทน
ปราสาทโคจิ
ปราสาทโคจิ เป็นปราสาทที่ตั้งอยู่ในเมืองโคจิ จังหวัดโคจิ สร้างขึ้นระหว่าง ค.ศ. 1601-1611 ตรงกับสมัยของยามาอูจิ คาซูโตโยะ ไดเมียวคนแรกของแคว้นโทซะ และยามาอูจิ ทาดาโยชิ ไดเมียวคนที่ 2 เมื่อปราสาทแห่งนี้สร้างเสร็จก็ได้กลายเป็นที่อยู่ของไดเมียวตระกูลยามาอูจิ ซึ่งปกครองแคว้นโทซะมาอีก 257 ปีก่อนที่จะเข้าสู่ยุคเมจิ ใน ค.ศ. 1868
ซึ่งสาเหตุที่ท่านคาซูโตโยะได้คิดสร้างปราสาทแห่งนี้ขึ้นมาเพราะปราสาทแห่งแรกที่ท่านและยามาอูจิ ชิโยะ ภริยาคู่ชีวิตพร้อมครอบครัวอาศัยอยู่นั้นอยู่ไกลจากทะเลและค่อนข้างคับแคบ ท่านคาซูโตโยะจึงคิดสร้างปราสาทโคจิขึ้นมาแต่ยังไม่ทันสร้างเสร็จท่านก็ถึงแก่อสัญกรรมในปี 1605 ท่านทาดาโยชิจึงให้สร้างต่อจนสำเร็จในปี 1611
ปัจจุบันนี้ปราสาทโคจิได้กลายเป็นสถานที่ท่องเที่ยวที่สำคัญของจังหวัดโคจิ โดยตัวปราสาทได้เปิดเป็นพิพิธภัณฑ์ให้นักท่องเที่ยวเข้าชม
5.5
5.5 เป็นอัลบั้มพิเศษจาก ฟรุตตี้ ที่ออกวางแผงในปี 2530 โดยอัลบั้มชุดนี้เป็นอัลบั้มที่รวบรวมเพลงฮิตของฟรุตตี้ตั้งแต่อัลบั้ม เหมือนนกไร้ปีก ถึง อยากบอกรัก โดยได้เพิ่มเพลงใหม่เข้ามาถึง 2 เพลงคือเพลง คิดไม่ตก (อยากตาย) ซึ่งเอ็มวีเพลงนี้ได้ไปถ่ายที่ ริเวอร์ซิตี้ และเพลง เหลือแค่สัญญา
ทากามัตสึ ทาโร
ทากามัตสึ ทาโร ( ค.ศ. 1842-1898) เป็นหลานชายและลูกบุญธรรมของซากาโมโตะ เรียวมะ ซามูไรผู้พยายามเปลี่ยนแปลงประเทศ
ทากามัตสึ ทาโรเกิดเมื่อปี 1842 ที่บ้านในแคว้นโทซะ (จังหวัดโคจิในปัจจุบัน) เป็นลูกชายคนเดียวของซากาโมโตะ ชิซุ พี่สาวคนโตของเรียวมะ ต่อมาชิซุได้ยกให้เป็นลูกบุญธรรมของเรียวมะกับนาราซากิ เรียว ภรรยา
ทาโรถึงแก่กรรมเมื่อ ค.ศ. 1898 ขณะอายุเพียง 56 ปี
อิวาซากิ คิเซะ
อิวาซากิ คิเซะ (,1845-1923) เป็นภรรยาของอิวาซากิ ยาตาโร อดีตซามูไรและผู้ก่อตั้งบริษัท มิตซูบิชิ
คิเซะ เกิดเมื่อ ค.ศ. 1845 ที่แคว้นโทซะ แต่งงานกับยาตาโรเมื่อราวปี ค.ศ. 1862 และเธอก็คือแม่ของ อิวาซากิ ฮิซายะ ประธานคนที่ 3 ของมิตซูบิชิ
คิเซะ เสียชีวิตเมื่อ ค.ศ. 1923 ขณะอายุได้ 88 ปี
ทาสก์บาร์
ทาสก์บาร์ () เป็นส่วนประกอบหนึ่งของ GUI ของ Windows ซึ่งมีลักษณะเป็นแถบที่มักอยู่ด้านล่างของจอ มีหน้าที่แสดงโปรแกรมที่เปิดไว้
บนทาสก์บาร์ประกอบด้วย
เจ้าชายท็อกฮึง
องค์ชายท็อกฮึง (, ค.ศ. 1530-1559) เป็นพระราชโอรสใน พระเจ้าจุงจง ที่ประสูติแต่ พระสนมชางบิน ตระกูลอัน และเป็นพระราชบิดาใน พระเจ้าซอนโจ
องค์ชายท็อกฮึง ประสูติเมื่อวันที่ 5 มีนาคม ค.ศ. 1530 เนื่องจากพระมารดาของพระองค์เป็นพระสนมที่ไม่มีขุนนางสนับสนุนจึงทำให้พระองค์เป็นองค์ชายที่ไม่ค่อยมีใครสนใจและห่างไกลจากราชสมบัติต่อมาทรงอภิเษกและออกไปใช้พระชนม์ชีพนอกวังหลวงจนมีโอรสธิดาซึ่งหนึ่งในนั้นคือองค์ชายฮาชองซึ่งในเวลาต่อมาคือ พระเจ้าซอนโจ
องค์ชายท็อกฮึง สิ้นพระชนม์เมื่อวันที่ 9 กันยายน ค.ศ. 1559 ขณะพระชนม์เพียง 29 พรรษา
อึ่งน้ำเต้า
อึ่งน้ำเต้า () เป็นอึ่งชนิดหนึ่ง ในสกุล "Microhyla" พบในเอเชียใต้
เป็นอึ่งขนาดเล็ก ยาว 23 - 28 มิลลิเมตร หัวเล็ก หน้าสั้น ลำตัวด้านบนสีน้ำตาลเทา น้ำตาลเข้ม น้ำตาลเหลือง หรือสีน้ำตาลแดง มีลายรูปน้ำเต้าสีน้ำตาลเข้ม มีเส้นสีดำข้างจมูกผ่านตาต่อเนื่องไปตามสีข้าง ขามีลายพาดขวางสีน้ำตาลเข้มหรือเหลือง ตัวผู้คางสีดำ ท้องสีขาวออกเหลือง ปลายนิ้วเรียว เท้าหลังมีพังผืดเต็มความยาวนิ้ว
มีการกระจายพันธุ์ตั้งแต่ตอนเหนือของประเทศอินเดีย ถึงศรีลังกา ตอนใต้ของจีน ไต้หวัน ฮ่องกง อินโดจีนจนถึงคาบสมุทรมาลายู พบตามพื้นใต้ใบไม้ และตามกอพืช ในป่าทุกประเภท และในสวนตามบ้าน
ยามาอูจิ ทาดาโตโยะ
ยามาอูจิ ทาดาโตโยะ (,1609-1669) เป็นไดเมียวคนที่ 3 แห่งแคว้นโทซะ
ยามาอูจิ ทาดาโตโยะ เกิดเมื่อปี ค.ศ. 1609 เป็นบุตรชายของยามาอูจิ ทาดาโยชิ ไดเมียวคนที่ 2 กับลูกสาวบุญธรรมของโทกูงาวะ อิเอยาซุ เมื่อไดเมียวทาดาโยชิถึงแก่อสัญกรรมในปี ค.ศ. 1655 ท่านทาดาโตโยะในวัย 46 ปีจึงได้ขึ้นเป็นไดเมียวสืบต่อมา
ยามาอูจิ ทาดาโตโยะ ถึงแก่อสัญกรรมเมื่อปี ค.ศ. 1669 ขณะอายุได้ 60 ปีดำรงตำแหน่งได้ 14 ปี
เจ้าชายอิมแฮ
องค์ชายอิมแฮ (,1574-1609) เป็นพระราชโอรสใน พระเจ้าซอนโจ ที่ประสูติแต่ พระสนมกงบิน และเป็นพระเชษฐาร่วมอุทรกับ องค์ชายควางแฮ พระราชาองค์ต่อมา
องค์ชายอิมแฮประสูติเมื่อปี ค.ศ. 1574 แต่เพราะพระอุปนิสัยที่หุนหันพลันแล่นและขี้เมาจึงทำให้องค์ชายอิมแฮถูกตัดออกจากการคัดเลือกรัชทายาทและพระอนุชาคือองค์ชายควางแฮจึงได้เป็นรัชทายาทแทน
องค์ชายอิมแฮ สิ้นพระชนม์เมื่อปี ค.ศ. 1609 ขณะพระชนม์เพียง 35 พรรษาเพราะปลิดชีพพระองค์เนื่องจากคดี กบฏยูกองเกียง
อองโตนี กรัสตู
อองโตนี กรัสตู (; 7 เมษายน ค.ศ. 1985 — ) เป็นจ๊อกกี้ชาวฝรั่งเศส ในสังกัดฟรานซ์แกลลอป และเป็นตัวแทนจากสโมสรจ๊อกกี้ฮ่องกง โดยใช้ชื่อภาษาจีนคือ 郭達成 ในการแข่ง
อองโตนีเกิดในกรุงปารีส ประเทศฝรั่งเศส เขาเกิดในครอบครัวนักแข่งความเร็ว โดยมีบิดาเป็นนักแข่งรถเทียม ซึ่งเขาเองก็ปรารถนาที่จะเป็นนักแข่งเฉกเช่นเดียวกับพ่อของเขา แล้วเขาก็ได้รับการสนับสนุนเป็นจ๊อกกี้ในเวลาต่อมา
ค.ศ. 2001 เขาได้รับใบอนุญาตจ๊อกกี้ โดยอ้างถึงการเป็นเจ้าของม้าที่พ่อของเขาได้รับชัยชนะเป็นครั้งแรก เพียงไม่กี่ปีหลังจากนั้นเขาก็สร้างสถิติที่โดดเด่น โดยใน ค.ศ. 2007 ได้รับชัยชนะ 31 ครั้ง จากการแข่งขัน 609 ครั้ง และเป็นผู้นำของฝรั่งเศสในอันดับที่ 30 และใน ค.ศ. 2008 จากการแข่งขัน 744 ครั้ง เขาได้รับชัยชนะ 70 ครั้ง โดยได้รับการจัดให้อยู่ในอันดับที่ 9 ซึ่งถือเป็นปีที่ประสบความสำเร็จครั้งใหญ่สำหรับเขา
ค.ศ. 2009 เขาได้รับชัยชนะ 84 ครั้ง และขึ้นมาอยู่ในอันดับที่ 8 ในปีเดียวกันนี้ เขายังได้รับการสนับสนุนจาก อีลี ลีลูค์ซึ่งเป็นครูฝึกม้า โดยได้รับใบอนุญาตในระยะสั้นจากสมาคมแข่งความเร็วแห่งประเทศญี่ปุ่น (เจอาร์เอ) สำหรับช่วงเวลาระหว่างวันที่ 31 ตุลาคม ถึง 30 ธันวาคม ที่ประเทศญี่ปุ่น นับเป็นการแข่งขันครั้งแรกที่ประเทศญี่ปุ่น ตลอดจนได้รับคำแนะนำจาก โยชิดะ เทรุยะ ในการเข้ารับการสนับสนุนรวมถึงการฝึกฝนจากคาซูโอะ ฟูจิซาวะ และในวันที่ 8 พฤศจิกายน เขาได้ชนะการแข่งขันลาเมียร์ควีน ที่สนามแข่งม้าฟุกุชิมะในอันดับที่ 8 ซึ่งนับเป็นชัยชนะครั้งแรกที่ได้รับการบันทึกรายการในประเทศญี่ปุ่น
เขาได้รับใบอนุญาตในระยะสั้นจากเจอาร์เออีกครั้ง สำหรับวันที่ 1 มกราคม ถึง 31 มกราคม ค.ศ. 2010 จากการขี่ม้าในช่วงปลายปีที่ประเทศญี่ปุ่นอย่างต่อเนื่อง
วันที่ 1 มกราคม ถึง 28 กุมภาพันธ์ ค.ศ. 2011 ได้รับใบอนุญาตในระยะสั้นจากเจอาร์เออีกเช่นเคย โดยในวันที่ 10 มกราคม เขาใช้ม้าแดนซ์แฟนตาเซียเข้าแข่งขัน และได้รับชัยชนะในแฟร์รี่สแตค ซึ่งถือเป็นชัยชนะในรายการเดิมพันระดับสูงครั้งแรกในประเทศญี่ปุ่น
จตุรวิทย์ คชน่วม
พันตำรวจเอก จตุรวิทย์ คชน่วม นักแสดงและนายตำรวจชาวไทย เกิดเมื่อวันที่ 8 กุมภาพันธ์ พ.ศ. 2519 ที่จังหวัดจันทบุรี เดิมมีชื่อว่า อุเทน คชน่วม
จบการศึกษาจากโรงเรียนนายร้อยตำรวจ รุ่นที่ 53 (นรต.53) และปริญญาโทจาก ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์
เริ่มต้นชีวิตราชการด้วยการเป็นนายตำรวจติดตาม พลตำรวจเอกวิสุทธิ์ กิตติวัฒน์ อดีตอธิบดีกรมตำรวจ พร้อมกับได้มีผลงานในแวดวงบันเทิงด้วยการเป็นพรีเซ็นเตอร์ผลิตภัณฑ์บำรุงผิวยี่ห้อหนึ่ง ตั้งแต่ยังเรียนอยู่ในโรงเรียนนายร้อยตำรวจ จึงได้ย้ายเข้าสู่กองบัญชาการตำรวจปราบปรามยาเสพติด (บช.ปส.) เพื่อเสริมสร้างภาพลักษณ์ที่ดีให้แก่ตำรวจ
มีผลงานในแวดวงการแสดงด้วยการรับบทตัวประกอบในละครโทรทัศน์และภาพยนตร์หลายเรื่อง อาทิ "เจ้าชายหัวใจเกินร้อย" (พ.ศ. 2545), "ศิลามณี" (พ.ศ. 2551), "รักในม่านเมฆ" (พ.ศ. 2553), "ตำนานสมเด็จพระนเรศวรมหาราช ภาค ๓ ยุทธนาวี" (พ.ศ. 2554) เป็นต้น
ชีวิตส่วนตัว สถานภาพโสด มีกิจกรรมยามว่างคือ การปลูกเลี้ยงกล้วยไม้ และสุนัขพันธุ์โกลเดินริทรีฟเวอร์
ปัจจุบัน เป็นผู้กำกับ 9 กองบังคับการตำรวจน้ำ
คำสั่งที่ 251/2560
อิกิเรียว
อิกิเรียว () คือ วิญญาณที่ออกจากร่างมนุษย์ทั้งที่ยังเป็นอยู่ ตามเทพปกรณัมญี่ปุ่น
ชนญี่ปุ่นเชื่อกันว่า เมื่อบุคคลหนึ่งถูกอีกบุคคลหนึ่งกระทำให้คับข้องหมองใจถึงขนาด วิญญาณทั้งหมดหรือบางส่วนของผู้ถูกข่มเหงนั้นอาจละจากร่างเป็นการชั่วคราว เพื่อไปประทุษร้ายด้วยประการต่าง ๆ ต่อผู้ข่มเหง ทำนองเดียวกับดวงตาปีศาจ
การที่วิญญาณพ้นร่างไปนี้ แม้ชั่วคราว ก็มักก่อให้เจ้าของวิญญาณล้มป่วย แต่ถ้าถาวร ผู้นั้นก็จะถึงแก่ความตายในที่สุด นอกจากนี้ วิญญาณดังกล่าวอาจสิงสู่ร่างของบุคคลอื่น โดยที่เจ้าของวิญญาณไม่ทราบเลยก็ได้
วรรณกรรมทางพุทธศาสนาของญี่ปุ่นว่า อิกิเรียวสยบยากมิใช่น้อย
การประท้วงร่างรัฐบัญญัติโซปาและพีปา
การปิดวิกิพีเดียภาษาอังกฤษเป็นการประท้วงออนไลน์ 24 ชั่วโมงซึ่งเริ่มขึ้นเมื่อวันที่ 18 มกราคม พ.ศ. 2555 เวลาเที่ยงคืน ตามเวลามาตรฐานตะวันออกสหรัฐ เว็บไซต์วิกิพีเดียแสดงเพียงข้อความต่อต้านร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) และร่างรัฐบัญญัติคุ้มครองไอพี (PIPA) ซึ่งเป็นร่างกฎหมายที่กำลังมีการเสนอในรัฐสภาสหรัฐอเมริกา โดยไม่แสดงบทความตามปกติ
วันที่ 16 มกราคม ผู้ก่อตั้งวิกิมีเดีย จิมมี เวลส์ และกรรมการบริหารมูลนิธิวิกิมีเดีย ซู การ์เนอร์ ประกาศการปิดหลังดำเนินการหยั่งความเห็น 72 ชั่วโมงของชุมชนผู้เขียน การหยั่งเสียงทั่วไปมีขึ้นหลังการอภิปรายนานหลายสัปดาห์ในฟอรัมวิกิพีเดียขนาดเล็กกว่า วันที่นั้นถูกเลือกให้ตรงกับการปฏิบัติคล้ายกันในเว็บไซต์อื่น เช่น เรดดิต (Reddit) และดำเนินไป 24 ชั่วโมงเริ่มตั้งแต่เวลา 05:00 UTC (หรือเที่ยงคืนตามเวลามาตรฐานตะวันออก) ของวันที่ 18 มกราคม
มูลนิธิวิกิมีเดียรายงานว่า มีการเข้าชมวิกิพีเดียรุ่นที่ถูกปิดกว่า 162 ล้านครั้งในช่วงที่ปิด 24 ชั่วโมง โดยมีการใช้หน้าแรกของเว็บไซต์อย่างน้อย 4 ล้านครั้งเพื่อค้นหาข้อมูลติดต่อผู้แทนรัฐสภาสหรัฐของพวกตน การใช้หน้าแรกของวิกิพีเดียเพิ่มขึ้นมหาศาลระหว่างการปิดโดยมีบันทึกการเข้าชมหน้า 17,535,733 ครั้ง เทียบกับ 4,873,388 ครั้งเมื่อวันก่อนหน้า คำร้องซึ่งสร้างและเชื่อมโยงไปถึงโดยกูเกิลมีการบันทึกกว่า 4.5 ล้านครั้ง โดยมูลนิธิอิเล็กทรอนิกส์ฟรอนเทียร์รายงานว่ามีข้อความอีเมลมากกว่า 1 ล้านฉบับถูกส่งไปยังสมาชิกรัฐสภาผ่านเว็บไซต์ของพวกเขาระหว่างการปิด MSNBC รายงานว่ามีข้อความทวิตเตอร์เกิน 2.4 ล้านข้อความเกี่ยวกับ SOPA, PIPA และการปิด ระหว่างช่วง 16 ชั่วโมงของวันที่ 18 มกราคม ซึ่งรวมไปถึงผู้ก่อตั้งเฟซบุ๊ก มาร์ก ซักเคอร์เบิร์ก ผู้ซึ่งมิได้ใช้บริการดังกล่าวนับแต่ พ.ศ. 2552 เพื่อกระตุ้นให้ผู้ติดตาม (follower) ของเขาติดต่อสมาชิกรัฐสภาของพวกตน
ในวันเดียวกัน มีวุฒิสมาชิกหกคนผู้สนับสนุนร่างรัฐบัญญัติทั้งสอง ประกาศว่าจะถอนการสนับสนุนร่างรัฐบัญญัติดังกล่าว สมาชิกรัฐสภาอื่นอีกหลายคนออกแถลงการณ์วิจารณ์รุ่นปัจจุบันของร่างรัฐบัญญัติทั้งสอง
ปัญหาชาวยิว
ปัญหาชาวยิว () ครอบคลุมปัญหาและการแก้ปัญหาแวดล้อมสถานะพลเมือง กฎหมายและสัญชาติอันไม่เท่าเทียมทางประวัติศาสตร์ระหว่างชนกลุ่มน้อยชาวยิวอัชเคนาซิและผู้ที่มิใช่ยิว โดยเฉพาะอย่างยิ่งในทวีปยุโรป ปัญหาแรกอภิปรายและถกเถียงกันในหมู่ชนชั้นสูง นักการเมืองและนักเขียนในยุโรปตะวันตกและยุโรปกลางระหว่างยุคภูมิธรรมและการปฏิวัติฝรั่งเศส ซึ่งปัญหานี้รวมไปถึงการขาดคุณสมบัติทางพลเมืองทางเศรษฐกิจและกฎหมายของยิว ความเท่าเทียม การปลดปล่อยชาวยิวให้เป็นอิสระและภูมิธรรมยิว (Jewish Enlightenment) ปัญหา ซึ่งรวมไปถึงการผสมกลมกลืนในการพลัดถิ่นและลัทธิไซออนิสต์ ยังคงดำเนินต่อไปถึงคริสต์ศตวรรษที่ยี่สิบ คำดังกล่าวเกี่ยวข้องอย่างใกล้ชิดกับช่วงที่การต่อต้านยิวเพิ่มขึ้นเมื่อคริสต์ทศวรรษ 1880 เช่นเดียวกับความพยายามในการสถาปนารัฐยิว
คำว่า "ปัญหาชาวยิว" ใช้ครั้งแรกในบริเตนใหญ่นับแต่ประมาณ ค.ศ. 1750 ตามข้อมูลนักวิชาการการล้างชาติโดยนาซี ลูซี ดาวีโดวิกซ์ (Lucy Dawidowicz) คำว่า "ปัญหาชาวยิว" ดังที่เริ่มปรากฏใช้ในยุโรปตะวันตกนี้ เป็นการแสดงออกอย่างเป็นกลางถึงทัศนะในแง่ลบต่อลักษณะเฉพาะภายนอกและติดตาของยิวในฐานะผู้คนต่อเบื้องหลังของชาตินิยมทางการเมืองและรัฐชาติใหม่ที่กำลังรุ่งเรืองขึ้น ดาวีโดวิกซ์เขียนว่า "ประวัติศาสตร์การปลดปล่อยชาวยิวและการต่อต้านยิวยุโรปนั้นเต็มด้วย 'หนทางแก้ไขปัญหาชาวยิว' ที่มีการเสนอ" ปัญหานั้นอภิปรายกันต่อไปในฝรั่งเศส (เรียกว่า "la question juive") หลังการปฏิวัติฝรั่งเศสใน ค.ศ. 1789 ก่อนขยายไปยังเยอรมนีผ่านบทความ "Die Judenfrage" (ดี ยูเดนฟราเกอ) ของบรูโน เบาเออร์
นับแต่จุดนั้น บทความ จุลสาร บทความหนังสือพิมพ์และหนังสืออื่นอีกนับร้อยถูกเขียนขึ้นว่าด้วยหัวข้อดังกล่าว โดยมีการเสนอ "ทางแก้" หลากหลาย รวมทั้งการโยกย้ายถิ่นฐาน การเนรเทศ และการดูดกลืนประชากรยิว คล้ายกัน งานวรรณกรรมอีกนับร้อยชิ้นเขียนขึ้นเพื่อคัดค้าน "ทางแก้" เหล่านี้ และเสนอทางแก้เช่น บูรณาการใหม่ และการศึกษา
อย่างไรก็ดี การถกเถียงนี้ไม่อาจตัดสินได้ว่าปัญหาชาวยิวข้องเกี่ยวกับปัญหาที่คู่ปรับของชาวยิวเยอรมันก่อขึ้นมากกว่าหรือกลับกัน อันเป็นปัญหาซึ่งเกิดขึ้นจากการมีชาวยิวเยอรมันต่อคู่ปรับของพวกเขา
นับแต่ราว ค.ศ. 1860 เป็นต้นมา แนวคิดนี้ได้มีแนวโน้มต่อต้านยิวเพิ่มขึ้น ชาวยิวได้รับการอธิบายภายใต้ชื่อนี้ว่าเป็นอุปสรรคกีดขวางต่ออัตลักษณ์และความเชื่อมแน่นของชาติเยอรมันและในฐานะศัตรูภายในประเทศของชาวเยอรมันเอง ผู้ต่อต้านชาวยิวเช่น วิลเฮล์ม มาร์, คาร์ล ออยเกน ดือริง, เธโอดอร์ ฟริทช์, ฮิวสตัน สจวร์ต เชมเบอร์เลน, พอล เดอ ลาการ์ด เป็นต้น ประกาศว่า ปัญหาชาวยิวเป็นปัญหาทางเชื้อชาติซึ่งไม่อาจแก้ไขได้ด้วยการผสานกลืน เพื่อที่จะเสนอข้อเรียกร้องสำหรับ "การนำยิวออกจาก" สื่อ การศึกษา รัฐและเศรษฐกิจ ความเข้าทีทางวัฒนธรรม ร่วมกับข้อเรียกร้องให้บังคับมิให้มีการแต่งงานระหว่างยิวกับผู้ที่ไม่ใช่ยิว พวกเขายังใช้นิยามนี้ขับยิวออกจากตำแหน่งครอบงำทางสังคมที่มากกว่าของพวกเขา
การใช้สำนวนนี้อย่างไม่เป็นทางการมากที่สุดใช้โดยนาซีในช่วงต้นและกลางคริสต์ศตวรรษที่ 20 ซึ่งลงเอยด้วยการนำ "ทางแก้ปัญหาชาวยิวสุดท้าย" ไปปฏิบัติระหว่างสงครามโลกครั้งที่สอง
กลุ่มอาการแอสเปอร์เจอร์
กลุ่มอาการแอสเพอร์เจอร์เป็นโรคในกลุ่มออทิซึมสเปกตรัมโรคหนึ่ง ผู้ป่วยจะมีความบกพร่องในการเข้าสังคม และมีแบบแผนของพฤติกรรมและความสนใจที่เป็นรูปแบบเฉพาะและซ้ำๆ โรคนี้ต่างจากโรคในกลุ่มออทิซึมสเปกตรัมโรคอื่นตรงที่ผู้ป่วยจะมีความสามารถทางภาษาและสติปัญญาค่อนข้างเป็นปกติ เมื่อเทียบกับโรคอื่นๆ ในกลุ่มออทิซึมสเปกตรัมด้วยกัน
ค่างแว่นโฮส
ค่างแว่นโฮส () เป็นค่างชนิด "Presbytis hosei" มีขนบริเวนใบหน้าสีดำและมีขนปุกปุยสีขาวคล้ายสวมเสื้อคลุมตั้งแต่คางลงไปตลอดหน้าท้อง จมูกและริมฝีปากสีชมพู มีสีขาวเป็นวงรอบดวงตาคล้ายสวมแว่นตา มีหางยาว มีอุปนิสัยอยู่รวมกันเป็นฝูง
ค่างแว่นโฮสเป็นสัตว์ที่ตกอยู่ในสภาวะใกล้สูญพันธุ์ เนื่องจากถิ่นที่อยู่อาศัยในธรรมชาติถูกทำลายลงจากการบุกรุกตัดไม้ทำลายป่าของมนุษย์และไฟป่า รวมทั้งฆ่าเพื่อเอาหินบีซอร์ที่อยู่ในกระเพาะเพื่อใช้ในทำพิธีกรรมทางเวทมนตร์ตามความเชื่อ อันเนื่องจากค่างจะกินหินบีซอร์ลงไปเพื่อช่วยในการย่อยอาหาร โดยจะพบได้เฉพาะทางตะวันออกเฉียงเหนือของเกาะบอร์เนียว เกาะสุมาตรา เกาะชวา และคาบสมุทรมลายูเท่านั้น
ในต้นปี ค.ศ. 2012 ได้มีการค้นพบค่างชนิดนี้โดยบังเอิญผ่านทางกล้องวงจรปิดขณะที่พาฝูงลงมากินดินโป่งในพื้นที่ป่าดิบทางตะวันออกสุดของเกาะบอร์เนียว โดยคณะนักวิจัยชาวตะวันตกจากมหาวิทยาลัยไซมอนเฟรเซอร์ของแคนาดาที่เจตนาตั้งกล้องเพื่อบันทึกภาพของลิงอุรังอุตังและเสือดาว สร้างความตื่นตะลึงและยินดีเป็นอย่างมาก เนื่องจากไม่ได้มีรายงานพบค่างชนิดนี้ในธรรมชาติมานานมากจนเชื่อว่าสูญพันธุ์ไปแล้ว
ภาษาใกล้สูญ
ภาษาใกล้สูญ () หรือ ภาษาวิกฤต เป็นภาษาซึ่งเสี่ยงต่อการเลิกใช้ หากภาษานั้นไม่มีผู้พูดเป็นภาษาแม่ ภาษานั้นก็จะเป็นภาษาที่ตายแล้ว หากไม่มีผู้ใดพูดภาษานั้นเลย จะเป็น "ภาษาสูญ" จำนวนภาษาทั้งหมดในโลกไม่เป็นที่ทราบ มีการประเมินกันหลากหลายขึ้นอยู่กับหลายปัจจัย Michael E. Krauss ประเมินว่ามีภาษาใช้กันอยู่ในปัจจุบันราว 6,000 ภาษา จนถึง พ.ศ. 2550 ยูเนสโกใช้ตัวเลขนี้ Krauss นิยามภาษาว่า "ปลอดภัย" หากเด็ก ๆ จะมีโอกาสพูดในอีก 100 ปีข้างหน้า "ใกล้สูญ" หากเด็กไม่อาจพูดได้ในอีก 100 ปีข้างหน้า (ประมาณ 60-80% ของภาษาทั้งหมดอยู่ในหมวดหมู่นี้) และ "ใกล้ตาย" (moribund) หากเด็กไม่อาจพูดได้ในปัจจุบัน
แม้ไม่มีนิยามชัดเจนในการบ่งภาษาว่าใกล้สูญ แต่มีการใช้สามเกณฑ์หลักเป็นแนวปฏิบัติดังนี้
บางภาษา เช่น ภาษาในอินโดนีเซีย อาจมีผู้พูดนับหลายหมื่นคน แต่อาจเป็นภาษาใกล้สูญได้ เพราะเด็กไม่ได้เรียนรู้ภาษาอีกต่อไป และผู้พูดกำลังอยู่ระหว่างเปลี่ยนไปใช้ภาษาอินโดนีเซียซึ่งเป็นภาษาราชการแทนภาษาท้องถิ่น 
ในทางกลับกัน ภาษาที่มีผู้พูดเพียง 100 คน อาจถูกพิจารณาให้เป็นภาษามีชีวิตอยู่อย่างยิ่งก็ได้ หากภาษานั้นเป็นภาษาหลักของชุมชน และเป็นภาษาแรก (หรือภาษาเดียว) ที่เด็กในชุมชนนั้นใช้พูดจริง
การประเมินว่า "ความหลากหลายทางภาษานั้นสำคัญต่อมรดกของมนุษย์" คณะผู้เชี่ยวชาญภาษาใกล้สูญเฉพาะกิจของยูเนสโกเสนอนิยามภาษาใกล้สูญไว้ว่า "... เมื่อผู้พูดเลิกใช้ภาษานี้, ใช้ภาษาในอาณาเขตสื่อสารจำนวนลดลงอย่างมาก และหยุดส่งต่อจากรุ่นหนึ่งไปสู่รุ่นต่อไป นั่นคือ ไม่มีผู้พูดใหม่ ไม่ว่าผู้ใหญ่หรือเด็ก"
แผนที่ชุดภาษาที่ตกอยู่ในอันตรายของโลก (Atlas of the World's Languages in Danger) ออนไลน์ของยูเนสโกจัด 2,500 ภาษาออกเป็นห้าระดับความเสี่ยงอันตราย: ไม่ปลอดภัย ใกล้สูญแน่นอน ใกล้สูญอย่างรุนแรง ใกล้สูญวิกฤต และสูญ มากกว่า 200 ภาษาทั่วโลกจะสูญในช่วงสามชั่วอายุคน
ชาวแคนาดา
ชาวแคนาดา () เป็นการบ่งบอกถึงบุคคลจากประเทศแคนาดา โดยความหมายนี้อาจสื่อถึงทางพันธุกรรม, ที่อยู่อาศัย, กฎหมาย, ประวัติศาสตร์, วัฒนธรรม หรือชาติพันธุ์ สำหรับชาวแคนาดาส่วนใหญ่ บ่อยครั้งมักจะสื่อถึงการดำรงอยู่และแหล่งที่มาของพวกเขาเพื่อการพิจารณาว่าเป็น "ชาวแคนาดา"
นอกเหนือจากชาวอะบอริจินอล ที่ปรากฏตามสำรวจสำมะโนประชากรใน ค.ศ. 2006 ที่มีอยู่ 1,172,790 คน ซึ่งถือเป็น 3.8% ของประชากรทั้งประเทศ ซึ่งเป็นประชากรส่วนใหญ่ที่อพยพมาจากโลกเก่าที่รวมถึงลูกหลานของพวกเขาแล้ว ในภายหลังจากการล่าอาณานิคมของฝรั่งเศสในช่วงแรก กับอังกฤษในช่วงต่อมา คลื่นฝูงชนที่อพยพและตั้งถิ่นฐานจึงไม่ใช่ชาวอะบอริจินอลเป็นหลัก และเป็นเช่นนี้มาเกือบสองศตวรรษจนถึงทุกวันนี้ องค์ประกอบของชาวอะบอริจินอล, ฝรั่งเศส, อังกฤษ รูปแบบการย้ายถิ่นฐาน, ภาษาและศาสนาได้หล่อหลอมรวมเป็นรูปแบบวัฒนธรรมแคนาดา และก่อให้เกิดเอกลักษณ์ของแคนาดา แคนาดายังได้รับอิทธิพลอย่างมากในด้านภาษา, เศรษฐกิจ จากประเทศเพื่อนบ้านอย่างสหรัฐอเมริกา
ความเป็นเอกราชของแคนาดาเติบโตขึ้นมากกว่าแนวความคิดเดิม ภายหลังจากการก่อตัวของสมาพันธ์ชาวแคนาดา ใน ค.ศ. 1867 จากสงครามโลกครั้งที่หนึ่ง และสงครามโลกครั้งที่สอง ได้ก่อให้เกิดความปรารถนาที่จะให้ชาวแคนาดามีประเทศเป็นของพวกเขาในการได้รับการยอมรับในฐานะเป็นรัฐอธิปไตยเต็มรูปแบบด้วยความเป็นพลเมืองอย่างชัดเจน ด้วยการนี้ได้มีการก่อตั้งร่างพระราชบัญญัติการเป็นพลเมืองของแคนาดาใน ค.ศ. 1946 ซึ่งมีผลเมื่อวันที่ 1 มกราคม ค.ศ. 1947 ชาวแคนาดายังคงสถานะความเป็นชาวอังกฤษอยู่จนพระราชบัญญัติพลเมืองใหม่มีผล ณ วันที่ 15 กุมภาพันธ์ ค.ศ. 1977 กฎหมายสัญชาติแคนาดาเปรียบเสมือนกระจกส่องอย่างใกล้ชิดของสหราชอาณาจักร โดยกฎหมายตั้งแต่กลางศตวรรษที่ 20 ได้แสดงถึงพันธกิจของชาวแคนาดาในรูปแบบพหุภาคีนิยม รวมถึงการพัฒนาทางเศรษฐกิจและสังคม